open-index/open-wikipedia-markdown huggingface dataset:
無綫電視J2台

**無綫電視J2台**（，官方多數叫**J2**，亦有用過**J2台**，原先諗住叫叫**翡翠2台**），係香港無綫電視其中一條新增嘅數碼頻道，頻道冧巴82。喺2008年1月28號下晝3點開始試播節目，而喺呢日之前嘅試播訊號係無綫娛樂新聞台喺一日之前播嘅節目，2008年6月30號正式啟播。2013年1月21號由標清提升到高清。

2024年4月22號，J2同無線財經 體育 資訊台合併並更名為「TVB Plus」。

## 頻道模式
J2係一條大眾化嘅頻道，目標係成為一條較年輕同有活力嘅電視頻道，播放一啲喺翡翠台收視比較低，或者唔啱喺翡翠台播放嘅節目，提供綜合娛樂、生活潮流、旅遊、音樂、亞洲區電視劇。

市民想睇J2嘅話，就需要用支援H.264編碼嘅DMB-T/H數碼廣播機頂盒或者電視。

## 節目
試播期間，每日播放6個鐘節目，每日循環播放4次。

### 試播節目
*15/16
*同車生活
*娛樂新聞報道
*冒險王
*籃球部落
*超級兩代電力公司
*日式麵包王
*Keroro軍曹
*機動戰士特種命運
*衝鋒21

### 預定播放節目
#### 電視劇
*黑糖瑪奇朵
*18禁不禁
*花樣少年少女
*櫻野三加一
*終極一班
*終極一家
*父女七日變
*櫻桃小丸子（真人版）
*求婚大作戰
*宮宮
*宮S
*家有兒女
*快樂星球
*命中注定我愛你

#### 綜藝節目
*忍者電力公司
*國光幫幫忙

### 動畫
呢啲動畫都係未喺翡翠台播過。
*NANA
*天使心
*鬼太郎
*藍龍
*銀魂
*BLEACH漂靈

## 參考
曼徹斯特聯合足球會

**曼徹斯特聯合足球會**（，簡稱**曼聯**，）係英倫曼徹斯特嘅足球會。

## 簡介
曼聯喺1878年創會於，起初由一班鐵路工人組成，原名**紐頓希夫鐵路會**（Newton Heath L&Y Railway F.C.），後來球會窮到一度將近破產，好得金主**亨利戴維斯**（*John Henry Davies*）力挽狂欄渡過難關。1902年正式改名為**曼車士打聯會**。

1910年，曼聯入主**[[奧脫福球場]]**（*The Old Trafford Stadium*）。經多番改建後，今時今日坐得入超過76,000位觀衆，論其呎碼計，算得係英倫數一數二。

曼聯創會至今歷經好多逆境，其中就有1958年2月6號慕尼黑空難。當其時新紥球星鄧肯‧愛華士（*Duncan Edwards*）連同其他6名球員全數罹難，重創球會士氣。領隊麥‧畢士比爵士（*Sir Matt Busby*）重傷好返後用十年時間重建球會。喺1968年，曼聯喺歐洲冠軍球會盃決賽4比1擊敗有葡萄牙球王尤西比奧（*Eusébio da Silva Ferreira*）在陣嘅賓菲加，得到球會史上第一座歐洲冠軍球會盃冠軍獎盃。

1970年，畢士比爵士退休，曼聯成績下滑，跌入谷底。1974/75球季，曼聯喺當屆最後一場聯賽輸畀同城死敵曼城，射入致勝入球嘅正正係曼聯前三劍俠之一嘅丹尼斯‧羅（*Dennis Law*）。曼聯宣佈降班次一級聯賽，呢次亦係曼聯目前為止唯一一次降班。次年曼聯重返甲組，但往後十年成績唔算出色。

喺1986年，費格遜（*Alex Ferguson*）由蘇格蘭嚟到奧脫福開始執掌曼聯，期間為曼聯培育咗一眾世界級嘅球星，打造出唔少嘅夢幻組合，幫球隊創出眾多驕人嘅紀錄，包括成就「三冠王」，可以話喺足壇及喺球迷嘅心目中，費格遜都舉足輕重。

1992年英格蘭超級足球聯賽（簡稱「英超」）成立以來，曼聯總共贏過十三屆冠軍，而且經常擠身成為歐洲頂級盃賽嘅角逐球隊，喺最高級別嘅歐洲聯賽冠軍盃（簡稱「歐聯」或「歐冠」）入面，歐洲國家嘅頂級聯賽勁旅要爭奪歐洲足壇霸主嘅殊榮，而曼聯就喺1998-1999年及2007-2008年兩個球季成功奪得呢個歐洲霸主嘅寶座；因為咁多驕人嘅戰績，曼聯成為世界上最受歡迎嘅足球隊之一，而又因為擁有眾多球迷嘅愛戴同支持，曼聯亦成為世界上每年最高收入嘅豪門球隊之一。

曼聯喺2000年加入G-14做咗創始成員。

## 主要錦標
### 英格蘭頂級聯賽
曼聯成立以來，總共攞過 20 次英格蘭頂級聯賽嘅冠軍，係咁多支球隊之中最多嘅。

賽季：1907年-1908年、1910年-1911年、1951年-1952年、1955年-1956年、1956年-1957年、1964年-1965年、1966年-1967年、1992年-1993年、1993年-1994年、1995年-1996年、1996年-1997年、1998年-1999年、1999年-2000年、2000年-2001年、2002年-2003年、2006年-2007年、2007年-2008年、2008年-2009年、2010年-2011年、2012年-2013年

### 英格蘭足總盃
曼聯攞過 13 次嘅英格蘭足總盃冠軍。

賽季：1908年-1909年、1947年-1948年、1962年-1963年、1976年-1977年、1982年-1983年、1984年-1985年、1989年-1990年、1993年-1994年、1995年-1996年、1998年-1999年、2003年-2004年、2015年-2016年、2023年-2024年

### 英格蘭聯賽盃
曼聯攞過 6 次英格蘭聯賽盃冠軍。

賽季：1991年-1992年、2005年-2006年、2008年-2009年、2009年-2010年、2016年-2017年、2022年-2023年

### 歐洲盃
曼聯喺歐洲嘅足球壇上都有表現，攞過 
* 3 次歐洲冠軍球會盃／歐洲聯賽冠軍盃：1967年-1968年、1998年-1999年、2007年-2008年；
* 1 次歐洲盃賽冠軍盃，賽季：1990年-1991年；
* 1 次歐洲超霸盃，賽季：1991年。
* 1 次歐霸盃，賽季：2016年-2017年。

### 世界冠軍球會盃
曼聯攞過 1 次世界冠軍球會盃：2008年

## 球員
### 代表性球員
曼聯自創會以來，一直都有好多出色嘅球員出現，有啲甚至成為會內嘅代表人物。

;「紅魔三劍俠」
數曼聯經典，特別要講嘅喺1962年打後叱吒足壇嘅「紅魔三俠」，佢哋三個分別係：卜比查爾頓（*Bobby Charlton*）、佐治貝斯（*George Best*）、同埋丹尼斯羅（*Denis Law*），佢哋效力曼聯期間為球會得到過好多榮譽，亦都當選過歐洲足球先生，而因為佢哋嘅豐功偉績，而家喺被譽為「夢之館」嘅奧脫福球場門口外面，就豎立咗佢哋三個人嘅銅像以作曼聯嘅精神代表。

;「奧脫福大帝」
另外，一位後來被球迷稱為「奧脫福大帝」嘅球員喺1992年空降奧脫福球場，佢就係法國籍嘅簡東拿（*Eric Cantona*）。佢由另一間英格蘭球會列斯聯（*Leeds United*）轉會，加盟後即刻幫曼聯奪得英超成立第一年嘅錦標，第二年重幫球會贏到聯賽錦標兼夾足總盃，帶領曼聯歷史性成為雙冠王。曼聯喺佢嘅帶領之下，共攞過4次英超冠軍。

;「黑白雙煞」
黑雙煞係韋治約基（*Dwright Yorke*）同高爾（*Andy Cole*），白雙煞係舒寧咸（*Teddy Sheringham*）同蘇斯克查（*Ole Gunnar Solskjær*）。佢哋合作炮製大量精彩入波，包括喺1999年歐冠決賽最後時刻，舒靈咸同蘇斯克查各入一球令球隊成功後上封王。

;「七小福」(class of 92)
及後重有曼聯青少年訓練計劃（青訓）出嚟嘅「曼聯七小福」(class of 92)，當中包括「球壇萬人迷」碧咸（*David Beckham*）、傑斯（*Ryan Giggs*）、史高斯（*Paul Scholes*）、加利尼維利（*Gary Neville*）、菲臘尼維利（*Philip Neville*）、畢特（*Nicky Butt*）、基利士比（*Keith Gillespie*），配合其它高質素嘅球員，為曼聯奠定英超霸主地位，喺1998-99年賽季，佢哋除咗協助球隊摘下英超冠軍及足總盃之外，重喺歐聯總決賽入面落後緊嘅最後一刻，戲劇性咁反勝德國勁旅拜仁慕尼黑而奪魁，成就咗曼聯史上首次嘅「三冠王」，成為紅魔光輝時代嘅功臣。

;「C朗」
基斯坦奴朗拿度喺2003年加盟曼聯，初頭冇乜大建樹，但去到2006年就開始爆發，並喺2007-08年球季加埋為曼聯同埋自己攞到廿幾個獎。2009年佢以破紀錄嘅八千萬鎊轉會費去咗皇馬。

### 效力過嘅球星
* 鄧肯‧愛華士（已故）
* 卜比‧查爾頓（已故）
* 佐治‧貝斯（已故）
* 丹尼斯‧羅（已故）
* 白賴仁‧笠臣（已退休）
* 曉士（已退休）
* 簡東拿（已退休）
* 舒米高（已退休）
* 堅尼（已退休）
* 碧咸（已退休）
* 雲尼斯杜萊（已退休）
* 舒寧咸（已退休）
* 蘇斯克查（已退休）
* 大衛美爾（已退休）
* 華朗（已退休）
* 加利尼維利（已退休）
* 奧雲（已退休）
* 朴智星（已退休）
* 雲達沙（已退休）
* 里奧費迪南（已退休）
* 雲佩斯（已退休）
* 基斯坦奴朗拿度
* 迪基亞
* 普巴
* 桑馬達

## 註


## 出面網頁
*
晨曦足球隊

**晨曦體育會**（**Sun Hei Sports Club**）係香港嘅一支足球隊，而家喺香港甲組足球聯賽比賽。

## 歷史
晨曦幾位班主周氏兄弟喺1994年開始借用保濟懸空咗一季嘅足總會籍，以好易通名義打甲組。後來1999年好易通唔再贊助，改用晨曦做隊名。

### 球會榮譽
喺2004/05球季，晨曦橫掃香港足球總會甲組聯賽所有錦標，得到「四冠王」美譽。

*甲組聯賽冠軍：3次（2001/02）、（2003/04）、（2004/05）
*足總盃冠軍：3次（2002/03）、（2004/05）、（2005/06）
*高級銀牌冠軍：1次（2004/05）
*聯賽盃冠軍：4次（2002/03）、（2003/04）、（2004/05）、（2008/09）

## 球隊名變遷
*－1999年：好易通（Golden）
*1999年－2005年：晨曦（Sun Hei） 
*2005年－2007年：香雪晨曦（Xiangxue Sun Hei） 
*2007年－2009年：康宏晨曦（Convoy Sun Hei） 
*2009年－2011年：晨曦（Sun Hei）
*2011年－2014年：日之泉JC晨曦（Sunray Cave JC Sun Hei） 
*2014年至今：晨曦（Sun Hei）

## 球員
### 而家陣容

## 出面網頁
* 晨曦體育會官方網站
守門員

**守門員**（或者叫做**門將**，俗稱**龍門**或**龍**）係足球隊、手球隊或者其他隊嘅特別球員，每隊只可以有一個上陣，主要職責係喺比賽入面用身體各部分（例如手、腳）或者輔助工具（例如曲棍球嘅球棍）阻止對方球員攻入自己的睪丸裹。

## 睇埋
* 足球守門員
瑪莉安歌迪雅

（，；）係法國嘅女影星、唱作人同環保人士，2008年奧斯卡金像獎影后。佢生於巴黎一個演員嘅家庭度，演出第一部電影《的士速遞》已經得到新人獎，收尾一氣又演咗兩部續集。

28歲嗰年，套電影《》轟動全歐洲，佢變得更加出名。

2007年推出《粉紅色的一生》，萬眾都話佢嘅演技確實已到咗登峰造極嘅境地啦。

2008年1月22號，瑪莉安攞到第65屆金球獎。一個月之後再攞埋2008年奧斯卡金像獎影后。

## 電影作品
* 《的士速遞》，《的士速遞2》，《的士速遞3》
* 《敢愛就來啦》
* 《粉紅色的一生》

## 得獎作品
* 2003年《》：凱撒電影獎最佳女配角
* 2008年《粉紅色的一生》：金球獎同埋奧斯卡金像獎雙料影后

## 出面網頁

*  
* 2008 | Oscars.org | Academy of Motion Picture Arts and Sciences 
* 
* 
* 
* 
* 
* 國際Fan屎俱樂部  
* 《粉紅色的一生》一個片段
侯斯頓火箭

**侯斯頓火箭**（**Houston Rockets**）係美國德薩斯州侯斯頓嘅一支籃球隊，打NBA。佢嘅前身係1967年加州建立嘅**聖地亞哥火箭**，1970年搬咗去侯斯頓。而家嘅老闆係萊斯利·亞歷桑大，教練係里克艾杜文。而家主場係侯斯頓嘅豐田中心球場。

## 已退役球員

*姚明（）

## 出面網頁
* Houston Rockets 官方網頁

類:NBA球隊
謝灶

**謝灶**係中國一個傳統習俗，響每年農曆十二月廿三或者十二月廿四。嗰日會用蔗、糖或者年糕等甜嘢去拜灶君。
大掃除

**大掃除**係中國一個傳統習俗，響每年農曆十二月廿八。嗰日會將全屋打掃乾淨，準備迎接新一年蒞臨。所謂「年廿八洗邋遢」。
匈奴

**匈奴**（）係古代響歐亞大陸生活嘅游牧民族，響中原北面立國，之後五胡十六國時期入中原搞過地方政權，最後匈奴人同中原民族融合埋一齊。

匈奴嘅歷史據部分文獻指出，係夏朝中原一啲部落嘅後裔。早喺上古時代就遷入到今日蒙古一帶。佢哋以畜牧為生，因為生活環境惡劣，成日都入侵中原。秦朝嗰陣秦始皇曾經派兵攻打匈奴，但呢個時候匈奴勢力開始越嚟越大。

匈奴同漢朝基本上有好緊密嘅關係。由西漢到東漢都係咁。漢武帝成日派兵攻伐，之但要等到西漢後期匈奴內訌之後先至穩定啲。

東漢初期匈奴分裂成北匈奴同埋南匈奴。南匈奴投靠東漢，並開始漢化；而北匈奴就越嚟越衰弱，之後重俾東漢同埋南匈奴聯手打敗，一路向西邊走。東漢後期匈奴人開始南移，進入中原地區。

兩晉至南北朝時期，匈奴人曾經喺中原北部搞過幾個地方政權。南北朝後期，匈奴基本上已融入漢族。

## 參考

*陳序經，《匈奴史稿》
尾禡

**尾禡**（音**尾牙**）係中國一個傳統習俗，響每年農曆十二月十六。嗰日會拜土地公公，而傳統上公司會搞個大餐請員工食，又會派花紅同獎金。另外，由呢日到過年之前，好多人會去飛髮，所以飛髮鋪由呢日起會收雙倍。

喺臺灣地區，好多公司都會喺農曆十二月期間搞尾禡聚餐，不過香港已經好少見，大陸更幾乎絕跡。

**尾牙**
大寒

**大寒**係廿四節氣中嘅第廿四個（最後一個），響陽曆1月20號或者1月21號，亦即係太陽響黃經300°嗰日。呢日係成年最凍嗰日。

## 參攷
*《七十二候考》，清·曹仁虎著
*《月令七十二候集解》，元·吳澄著
王超群

**王超群**（原名**王瑞群**，）係香港粵劇演員（正印花旦），以武打北派見稱。

由1960年代中期，師承男花旦譚珊珊門下，唱腔劉永全師父。八十年代去星馬一帶巡迴演出，九十年代返港正式成為粵劇正印花旦，最叻演【扎腳劉金定斬四門】以及武打。仲演出好多「首本名劇」如 － 《扎腳劉金定斬四門》、《扎腳劉金定大破火龍陣》、《李剛三打白孤仙》、《夢蝶情》。

去過英國、美國、澳洲、加拿大呢啲地方演出，有好評。同幾個位著武生與文千歲拍擋組成千群粵劇團、阮兆輝嘅鳳求凰劇團、羅家英嘅大群英劇團、龍貫天嘅貫群天劇團、李龍嘅永光明劇團，合作過嘅文武生有：吳仟峰、陳劍聲、梁漢威…等人。

2006年更同越劇表演藝藝家史濟華結成師徒，鑽研唔同類型嘅性格人物。

## 出面網頁

* 實力非凡 - 王超群

類:香港粵劇演員
立春

**立春**係廿四節氣中嘅第一個，響陽曆2月3號、2月4號或者2月5號，亦即係太陽響黃經315°嗰日。呢日代表住春天開始。

## 參攷
* 《七十二候考》，清·曹仁虎著
* 《月令七十二候集解》，元·吳澄著
* 《史記·天官書》，漢·司馬遷著
郭富城

**郭富城**（，**Aaron Kwok Fu-shing**，）係香港男歌手、舞蹈員同埋演員，喺香港出世，鄉下喺廣東東莞。郭富城係四大天王之一。

## 電影
郭富城同楊千嬅喺2019年合作參演電影《麥路人》入圍《第32屆東京國際電影節》「亞洲未來」單元。郭富城、楊千嬅，同埋導演黃慶勳喺10月出席《麥路人》全球首映及分享會 。《麥路人》仲成為咗第4屆「倫敦東亞電影節」（London East Asia Film Festival）嘅閉幕電影，喺歐洲上映。

## 屋企人
郭富城個老婆係中國模特兒方媛，兩公婆相差22歲，2017年3月4號入紙註冊結婚，4月18號擺酒。

## 唱片

*1990年 對你愛不完
*1991年 我是不是該安靜的走開
*1991年 到底有誰能夠告訴我
*1992年 跳不完。愛不完。唱不完
*1992年 愛你
*1993年 把所有的愛都留給你
*1993年 沒有你的愛
*1993年 夢難留
*1993年 Merry x'mas
*1994年 狂野之城

*1994年 夢的盡頭　就是天涯
*1994年 天若有情II天涯凝望
*1994年 渴望
*1994年 鐵幕誘惑
*1995年 我的開始在這裏
*1995年 純真傳說
*1995年 風不息
*1995年 備忘錄
*1996年 信鴿
*1996年 聽風的歌

*1997年 誰會記得我
*1997年 愛的呼喚
*1997年 愛定你
*1997年 唱這歌
*1998年 風裡密碼
*1998年 一變傾城
*1999年 渴望無限Ask For More EP
*1999年 遊園驚夢
*1999年 真的怕了
*2000年 旅途、愉快

*2000年 著迷
*2001年 無忌vs未來
*2001年 Absolute 絕對
*2002年 空手道
*2003年 In the still of the night
*2005年 Thematic
*2006年 My Nation

## 歌

*對你愛不完
*我是不是該安靜的走開
*第四晚心情
*我為何讓你走
*雨中感嘆號
*沒有你的愛
*狂野之城
*鐵幕誘惑
*純真傳說
*聽風的歌

*愛的呼喚
*最激帝國
*風裡密碼
*一變傾城
*強
*失憶[諒解]備忘錄
*個個讚你乖
*分享愛
*有效日期
*國王的新歌

*等我回來
*望鄉之「再見螢火蟲」
*妳是我的一切之「春眠篇」
*時光
*舞林正傳 
*越愛越好 
*戀愛態度1998 
*痛哭
*你是我的1/2
*當我知道你們相愛

*動起來
*到底有誰能夠告訴我
*戰場上的快樂聖誕
*夢難留
*三岔口
*錯愛的呼喚
*離場
*極度哀艷的晚上

## 攷

## 出面網頁

*
坐浴桶

**坐浴桶**（）係用嚟畀如廁之後嘅人洗乾淨肛門或下陰嘅設備，透過從水龍頭流出或噴出來嘅水嚟洗。係一啲五星級酒店房洗手間嘅標準設備。坐浴桶喺西方社會較為普遍。不過現時喺東亞地區，亦有坐廁生嘅產商出產智能廁板，結合坐浴桶同埋坐廁嘅功能。喺日本同韓國呢啲地方都相當普遍，除咗家居使用之外，公共場所都有，依家喺歐美都逐漸普及。

## 史
坐浴桶嘅起源已經考查唔到，不過普遍都同意係法國人先發明。喺古法文入面，*bidet* 嘅本來意思係「騎馬」，因為用時嘅動作同騎馬好似。

## 睇埋

* 智能廁板


File:Boilly La Toilette intime ou la Rose effeuillée.jpg|
File:Bide från 1700-talets andra hälft gjord av gulvitglaserad fajans och ställning av björk - Skoklosters slott - 95281.tif|
File:SB-BidetIntegrated.jpg|
瑪奇

《**瑪奇**》（英文：**Mabinogi**，韓文：****）係一款由南韓NEXON公司devCAT工作室制作，又由NEXON發行嘅網上遊戲，喺台灣出嗰時名叫《**瑪奇**》，響中國大陸發行嗰陣命名做《**洛奇**》。「Mabinogi」一詞源自西歐中古吟遊詩人所演奏嘅歌曲，遊戲以西歐凱爾特神話為背景，建構出遊戲中世界——愛爾琳（Erinn）。「Mabinogi」呢個詞語響遊戲裏面成日以副標題嘅形式出現。

## 遊戲簡介
瑪奇係一個用幻想世界做藍本嘅角色扮演遊戲，玩家利用唔同的技能嚟建立自己所控制嘅角色嘅個性。

遊戲係以三維立體的模式呈現，等遊戲中嘅嘢顯得有真實感。而遊戲中嘅情節會不斷增加，用「代」同「章節」做單位來增加新地區、人物同埋主線任務。另外遊戲中嘅圖形使用者介面同微軟Windows作業系統嘅好相似，等玩家可以簡化工作同使用快捷鍵等等嘅工作。

喺商業嘅角度嚟講，瑪奇係建立喺一個混合增值模式之中，等玩家可以免費玩，但係需要受到一定嘅限制。因此玩家可以喺便利店或者遊戲店買一啲遊戲點數，以享受一啲便利嘅服務來解除某啲限制。而家遊戲喺南韓、日本、香港、中國同美國公開營運。

喺《洛奇》嘅中國大陸官方譯名出現之前，有玩家用遊戲韓文名所對應嘅漢字「」嘅譯名嚟稱呼呢個遊戲，個譯名而家都仍然有人用。

## 遊戲版本
### 南韓

### 香港同臺灣

## 連出去
### 官方網站
*台灣官方網頁
*南韓官方網頁
*日本官方網頁
*北美官方網頁
*中國大陸官方網頁
*香港尃區網頁

### 玩家社區
*Mabinogi 瑪奇教戰手冊
*Mabinogi 奇幻世界
*洛奇百科 Mabinogi WIKI
*+Mabinogi Maniax+
*Mabinogi Wiki
*MABINOGI:瑪奇 - 巴哈大百科
*Mabinogi(on)
長沙灣站

**長沙灣站**（；）係一個香港港鐵嘅地底車站，喺深水埗區深水埗嘅西北，喺1982年5月17號啟用。

## 車站結構
### 車站樓層

### 車站出口
*A - 東京街
**A1 - 富昌邨、麗閣邨、再培訓評估中心、再培訓資源中心、深水埗公園、深水埗公園游泳池、香港青年獎勵計劃總部、東京街、怡閣苑、英華書院／小學
***設有失明人士引導徑來回地面
**A2 - 樂年花園、福榮街官立小學、學基浸信會、許仲繩紀念學校、九龍工業學校、天悅廣場、東京街、西岸國際大廈
***設有失明人士引導徑往返地面
**A3 - 長沙灣道、李鄭屋漢墓博物館、長沙灣邨、港青長沙灣中心、聖公會基愛學校、東京街、元州街
***設有輪椅升降台、斜道同失明人士引導徑來回地面
*B - 幸福邨
**亞洲高爾夫球會、發祥街、幸福邨、幸俊苑、香港專業教育學院黃克競分校、旅港開平商會學校、深水埗運動場、聖公會基福小學、聖公會聖紀文小學、聖瑪加利男女英文中小學、貿易廣場、蔬果統營處
*C - 永隆街
**C1 - 永隆街、元州街、長沙灣賽馬會診所、社區中心、培訓同就業資源中心、寶熙苑、寶麗苑、保安道市政大廈、李鄭屋邨、天主教善導小學
***設有失明人士引導徑來回地面
**C2 - 長沙灣天主教英文中學、長沙灣道、長沙灣體育館、元州邨、興華街、蘇屋邨、五邑工商總會學校、長沙灣天主教英文中學、佛教大雄中學、職業訓練局青年學院
***設有失明人士引導徑來回地面

### 鄰接車站

## 接駁交通
*九巴：
**2、2A、2B、2F、6、6C、6D、6F、30X、31B、33A、35A、36A、36B、37、42、42A、43C、44、45、46、52X、58X、59X、60X、66X、67X、68X、69X、72、86、86A、86C、98C、98S、214、234X、238X、265B、270B、272E、286C、286X、296C
*城巴：
**702、702A、702S、793、A20、A23、E21、E21A、E21B、E21C、E21D、N21、N21A、NA20
*過海隧道巴士：
**102、102P、112、117、118、118P、171、171A、171P、904、905、905A、970、970X、X970、N118、N122、N171
*九龍專線小巴：
**45M、75

## 利用狀況
長沙灣站主要服務附近住宅區同學校，好似元州邨、李鄭屋邨、蘇屋邨、麗閣邨呢啲公共屋邨，因此除咗返放工繁忙時間外，用呢個站出入閘嘅人流只係一般。

## 車站歷史

長沙灣站喺九龍西深水埗以北至美孚新邨以南一帶嘅一片喺19世紀末填海土地上嘅南面，嗰度原本係一個好長嘅沙灘同埋海邊，所以叫長沙灣。

長沙灣站喺計劃嗰時原本係叫做**蘇屋站**，但因為實際上車站離蘇屋邨都幾遠，最後至根據認定嘅長沙灣呢個包括深水埗以北至美孚以南嘅地方名而改叫長沙灣站。

由於長沙灣地區發展前本身係一個長形海灣，因此範圍幾大，區內有唔少建築物以深水埗或長沙灣命名，如長沙灣道、寫字樓長沙灣廣場、深水埗運動場、長沙灣政府合署等，有啲唔近長沙灣站。亦因此令唔少市民誤會，誤以為建築物名稱有「長沙灣」就等如喺長沙灣站落車。所以港鐵公司喺長沙灣站內貼出告示，提示乘客如果要去長沙灣廣場或者巴士總站，應該喺荔枝角站落車；告示亦有提醒去長沙灣政府合署嘅人應該去深水埗站。

## 上一站‧下一站

### 列車班次

## 出面網頁
* 港鐵公司－長沙灣站街道圖
* 港鐵公司－長沙灣站位置圖
* 港鐵公司－長沙灣站列車服務時間
赤鱲角村

**赤鱲角村**係香港一村，位於赤鱲角島之上。條村因為1989年政府宣佈喺赤鱲角同欖洲兩個島上面起新機場，所以搬到東涌黃龍坑，改名赤鱲角新村。
三國

**三國**（；狹義：220年－280年，廣義：184年、190年或208年－280年或265年）係中國史上嘅一段時期，有魏、蜀、吳三個國。喺時間劃定上有狹廣之分，狹義上從220年魏國成立開始，到280年吳國滅亡、西晉統一中國爲止。不過好多中國史家、以及民間認爲三國開始嘅年份重要早啲，即係廣義上嘅三國，比如話東漢末年發生黃巾之亂（184年），或之後董卓要脅漢獻帝離開洛陽（190年），成個朝廷崩潰，天下豪雄相鬥。

東漢末年戰爭不斷，人口下降，經濟受損，所以三國好重視經濟發展。由於戰爭需求，各種技術都有好大發展。雖然三國時代好短，但係發展得好緊湊。三國係自中國有皇帝以來，第一次同時出咗3個皇帝嘅時期。

## 歷史

東漢末年，漢室因為黃巾之亂、北宮伯玉之亂、黑山軍起義、王芬謀廢漢靈帝、張舉張純叛亂、外戚宦官爭等一系列事件而動盪不安。中平元年（184年），以張角三兄弟為首嘅黃巾軍喺北方起事，史稱黃巾之亂。為咗鎮壓黃巾軍，朝廷一方面放權畀州牧同埋太守，一方面允許地主組織私人武裝嚟對抗黃巾軍。黃巾之亂平息之後，西涼嘅軍閥董卓入京亂政，引發咗董卓討伐戰，之後董卓遷都長安，地方長官演變成獨立嘅軍閥割據混戰。其中嘅曹操保護走返洛陽嘅漢獻帝，並且將首都搬到許昌，喺擊敗其他勢力之後，曹操喺建安五年（200年）嘅官渡之戰打敗割據河北嘅袁紹，大致掌控咗中國嘅北方。曹操以優勢嘅兵力南征荊州，但係喺建安十三年（208年）冬天嘅赤壁之戰俾孫權同埋劉備打敗，形成咗三國鼎立嘅雛型。建安二十五年（220年），曹操病逝，佢個仔曹丕迫漢獻帝禪位畀自己，改國號「魏」，史稱曹魏，至此東漢宣告滅亡，正式進入三國時期。隔年控制益州嘅劉備亦都以自己漢室宗親身份稱帝，國號仍然係「漢」，史稱蜀漢。劉備同孫權喺赤壁之戰後積極拓展自己嘅勢力，為咗爭奪荊州而多次征戰，最後劉備係夷陵之戰中戰敗，孫權攞到成個荊州南部。劉備病死之後，蜀漢丞相諸葛亮輔佐繼位嘅後主劉禪，並喺同年恢復同孫權嘅同盟。據有揚州、荊州同埋交州嘅孫權直到229年先至正式稱帝，國號「吳」，史稱孫吳。之後三國嘅局勢主要係蜀吳同盟對抗北方嘅曹魏，各國之間嘅疆域變化唔大。237年，遼東嘅軍閥公孫淵反叛曹魏，建國號「燕」，但好快就係魏滅燕之戰中滅亡。之後司馬氏逐漸控制咗曹魏嘅政權。263年，司馬昭為咗建立軍功嚟準備篡位而發動魏滅蜀之戰，蜀漢滅亡。兩年後司馬昭病死，佢個仔司馬炎逼魏元帝禪位畀自己，改國號「晉」，史稱西晉，曹魏滅亡。西晉最後喺280年發動晉滅吳之戰，消滅孫吳，統一中國。至此三國時期結束，進入晉朝。
## 疆域

## 參閱
*《三國志》
*《三國演義》
*《資治通鑑.魏紀》
*《英雄記》
*《漢晉春秋》

## 睇埋
*三國人物一覽
鍾欣潼

**鍾欣潼**（；；），原名**鍾狄珊**，兩歲時改名**鍾嘉勵**，舊藝名**鍾欣桐**，係香港藝人，香港組合Twins‎嘅其中一位成員，花名**阿嬌**。

鍾欣潼係唔少青少年嘅偶像。佢曾經因為俾針孔相機偷拍而當眾流淚，表情真摰。

之後，因為陳冠希鹹相漏出事件，鍾欣潼被逼要暫時停工，佢喺記者會上嘅一句「我承認我以前好天真好傻」亦俾人講到而家，成為金句。之後嚮2010推出首張個人專輯《Move On》，意思係叫自己努力向前，唔好拘泥於過去。

2018年喺美國同台灣醫生賴弘國結婚。佢哋嘅家居佈置以簡約風為主。兩個人喺2020年離婚。

## 參考

## 出面網頁
*
*
*
*
陳冠希鹹相案

（****），中國大陸叫**艷照門事件**，發生喺2008年1月，係單由香港藝人陳冠希部電腦漏出鹹相，之後喺網上廣泛流傳嘅事件。

事件涉及嘅鹹相，相中人都係香港藝人、歌手或者模特兒。事件引起香港警察調查同介入，曾經要求國際刑警協助調查。呢單嘢除咗令涉及嘅藝人名譽受損之外，香港警察嘅執法程序亦引起市民非議，而鹹相涉及嘅藝人都係中港台當紅明星，結果引起中港台三地網民瘋狂追相熱潮，又做咗連續成個禮拜香港報紙頭條。

## 事發
2008年1月27號星期日8點左右，喺一個網上論壇香港討論區成人貼圖區度，有人登咗一張男女喺床上親密嘅相，而相入面嘅一男一女同香港當紅藝人鍾欣桐同陳冠希極似，相入面個女仔擘開對大脾，露出私處，於是呢張相就喺網上好多熱門論壇、新聞組之間相傳，網民都熱烈討論相中人係咪就係鍾欣桐同陳冠希，由於張相越傳越多人講，鍾欣桐所屬間唱片公司英皇娛樂集團發表公開聲明話張相只係移花接木嘅惡作劇，話張相係假嘢，又話已經報咗警。

喺之後1月28號下晝，又有一張鹹相流傳，相入面係一個女仔同男仔準備口交嘅情形，而呢張相入面嘅男女，仲好清楚睇到同藝人陳冠希同一個息影女藝人陳文媛個樣好似，同日凌晨又再傳出一張香港女藝人張柏芝作狀自慰嘅相。呢批相大膽程度，喺網絡上造成好多討論，亦令好多網民都好好奇而周圍搵呢幾張相，批相就好快咁喺網絡散佈。

喺第二日1月29號下晝，又有一批連橫圖式嘅床上親密嘅相喺網上流傳，呢張相同第一次流出張鍾欣桐同陳冠希親密嘅相好似，而且係連橫圖式，內容係個男仔喺度撫摸女仔陰部同埋口交。

## 網上瘋傳
由於鹹相涉及嘅藝人都係中港台當紅明星，而放相嘅人唔係一次過出，而係一日一啲咁出，結果引起中港台三地網民瘋狂追相熱潮。之後再陸續有其他好多唔同女藝人嘅鹹相喺網上面流傳，不過之後呢批相涉及嘅藝人都唔算好紅，佢哋都係一啲模特兒或者過氣歌星。

又由於放相人身份神秘，而手法同日本漫畫《死亡筆記》主角行事手法好似，於是網民就用《死亡筆記》主角嘅綽號「奇拿」嚟稱呼神秘放相人。

## 港警高調介入
鹹相事件發生之後，喺網上造成狂熱，英皇娛樂集團報警之後，香港警察高調介入事件，喺2月4號警察拉咗第一個涉嫌事件嘅人鍾亦天，仲由俗稱一哥，香港警察之中最大嘅警務署長鄧竟成親自交代案情
，後來又拉咗個懷疑係鹹相發放源頭嘅人，又係好高調咁搵警務處助理署長（刑事）黃福全出嚟宣佈鹹相源頭已經搵到。

香港警方喺處理呢單案嘅手法引嚟好多人嘅非議，好多人認為警察只係拉替死鬼交差，2008年2月3號社會民主連線因為咁，於是同埋一啲網民，一齊去咗灣仔警察總部門口請願，抗議警方亂拉人，製造網上白色恐怖。

亦有網民發起大遊行，抗議警察濫權同選擇性執法，結果喺2008年2月10號有大約五百幾人參加「二‧一○」網民大遊行。

有人認為，呢單嘢之所以搞到咁，係因為警方執法受爭議，先由最初只係小事而變到咁大鑊。

## 報章頭條
好多份香港報紙都罕有咁連續十幾日以呢單嘢做頭條新聞，反而報道新年市況同中國雪災得幾份。

2月3號各份香港報紙頭條：
* 蘋果日報：警搜獲千張藝人淫照　拘4男2女 元凶隨時落網
* 東方日報：電腦維修外洩 警拘六男女 急晤陳冠希　藝人慾照多達數百張連結1、連結2
* 太陽報：送維修洩漏 警拘六男女　藝人電腦 藏數百床照
* 明報：再拘4男2女 檢數百疑似藝人淫褻照　警：極接近裸照源頭
* 星島日報：裸照案再拘六男女 警稱已近發布源頭　陳冠希疑中環修電腦泄密 連結1、連結2
* 成報：猛打淫照案 共捕七男女　其一擁數百不雅相片
* 新報：再拘六人 檢相數百　警搗慾照源頭
* 文匯報：日增6萬活雞及千頭生豬 嚴格檢疫　商務部急部署 保港食品供應
* 大公報：災重焦心如焚　溫總督戰安民
* 香港商報：內地雪災仍確保供應港食物穩定　港人過好年不忘賑災送暖
* 南華早報：In frozen city, they dream of a shower

而其中幾份主要報紙都連續成個禮拜用呢單嘢做頭條，好似《蘋果日報》連續21日（1月29號到2月18號）頭版大篇幅報道，隔咗兩日22號又用返呢單頭條。《東方日報》連續19日（1月29號到2月16號），隔咗一日18號又用返呢單頭條。

## 涉事藝人回應
### 鍾欣桐

### 陳冠希

## 鍾亦天事件

## 爭議
### 社會爭議
### 道德爭議
### 法律爭議

## 參考
張栢芝

，（），）係香港藝人。

佢屋企環境麻麻，阿爸曾經有過背景。十九歲就以歌手身份出道。1999年佢參演《星願》呢部電影開始俾人熟悉；同年佢演出咗周星馳嘅《喜劇之王》終於走紅。自此佢經常都有機會參演電影，喺新人嚟講，佢算係少數有演技嘅一位。2004年佢憑《忘不了》呢套戲攞過香港電影金像獎最佳女主角。

## 作品
### 電影

### 電視劇

### 廣播劇

### 唱片

### 音樂特輯

### 代言遊戲
*求婚365日2

## 屋企
張栢芝多數俾人談論嘅係佢同謝霆鋒嘅關係，佢哋喺2006年結婚。佢哋有兩個仔謝振軒（Lucas）同埋謝振南（Quintus），分別喺2007年8月2號同埋2010年5月12號出世。佢同謝霆鋒喺2011年8月宣佈因性格不合離婚。

2018年11月18號，張栢芝透過工作室發表聲明，指生咗第三個仔。2019年1月出世紙曝光，跟佢阿媽姓張，中文名禮承，英文名叫Marcus，但係阿爸嗰欄係空白。

## 參考

## 出面網頁
* 
* 張栢芝Facebook
陳冠希

**陳冠希**（**Edison Chen**，），原名**陳興華**，香港藝人，做緊Clot Media Division行政總裁。旗下有活躍緊樂隊農夫，歌曲以嘻哈說唱主打。自從宣告退出香港娛樂圈之後，陳冠希去咗荷里活發展。重有扮模特兒賣佢公司出嘅時裝。

出道以嚟陳冠希都唔係好受歡迎，原因係佢除咗夠靚仔之外就冇咩實力。而佢亞爸本身靠炒樓發達，仲特登自己出錢開唱片公司捧陳冠希，咁嘅背景亦都令到陳冠希遭受批評。而因為港產片同唱片市道不景，陳冠希向來都製造好多是非嚟上鏡，代表作包括：
* 交友網站自拍示眾事件
* 踢的士門事件
* 鹹相漏出事件

陳冠希同女友秦舒培有一個囡囡叫Alaia。

## 舊作
*《無間道Ⅱ》
* 千機變 
* 新紮師兄
* 江湖 
* 狗咬狗
* 頭文字D 
* 破事兒 
* 神鎗手

### 專輯
* Peace and Love
* Transition

## 攷

## 出面網頁
### 官方blog
*Edison Chen's Blog
*Edison Chen's Honeyee Blog

### 新聞報導
*網站在愛迪生・陳在英語和法語
*陳冠希「無限期」退出「香港娛樂圈」，文字藏玄機 
*陳冠希發布會灑淚向所有受害人道歉 宣布退出娛樂圈
*陳冠希阿嬌激情裸照 造成網絡轟動
陳文媛

**陳文媛**（，）係香港歌、影、視藝人，除咗唱歌亦都有拍戲拍劇，2006年淡出娛樂圈。

2008年1月陳冠希鹹相案，同陳文媛有關。陳冠希透過律師胡漢清向傳媒發表聲明，話呢次「惡作劇」唔負責任，強烈譴責發佈「慾照」嘅人。及後，香港警方公佈懷疑係陳冠希整電腦令鹹相流出。

## 簡介
陳文媛最初係模特兒，後來係東方魅力、環球唱片旗下歌手。2003年，佢同蕭正楠、鄧麗欣、唐寧等青春偶像，一齊主演香港無綫電視翡翠台時裝偶像劇集《戀愛自由式》；2006年由娛樂圈轉行做金融。

## 感情生活
佢出道後一直同陳冠希傳緋聞，直到2004年先至傳出二人分手；後同富商金紫耀交往，但同樣分手告終。

2015年時，佢同一位比自己細三歲嘅教會內嘅一位社工教友相戀；兩人喺2016年11月26號結婚，並喺土瓜灣大排延席。陳文媛喺2019年誕下一名仔，一家三口生活低調。

## 涉事

2008年1月28日凌晨，網上出現一幅疑似陳冠希同陳文媛嘅性愛合照開始，佢藝人生活得到改變。

事發後，陳無做回應，並前往美國10個月，直至2009年，佢先喺《明報周刊》嘅專訪中首次談及事件，指自己喺美國經過休息後已經走出陰影，並且感謝當時嘅男朋友金紫耀陪佢度過難關。

## 派台歌曲成績

## 電視劇

* 《戀愛自由式》飾 游嫻（Busy姐）- 2003年7月28日—8月22日播映（TVB翡翠台） （兩大女主角之一）
* 《當四葉草碰上劍尖時》飾 陳文媛 - 2003年9月14日至12月7日播映（TVB翡翠台）（客串第3集）
* 《奇幻潮》第5集（星座命盤）飾 Athena - 2005年3月5日（TVB翡翠台）（單元第一女主角）
* 《情迷黑森林》飾 竇可可（Coco）- 2005年6月6日—7月1日（TVB翡翠台）（第三女主角）

## 電影

* 1999年 心動 飾演 小柔同學
* 2000年5月27日 - 槍王 飾演女紀律部隊同事
* 2000年11月23日 - I Do 飾演 黃浩然的女友
* 2001年11月24日 - 幽靈情書 The Shadow 飾演 杜小月
* 2002年 - 不死心靈 My Heart Will Go On 飾演 阿女
* 2003年10月23日 - 咒樂園 The Park 飾演 阿昕
* 2003年12月21日 - 血殺 The Threat 飾演 張詠詩
* 2005年3月4日 - 後備甜心 It Had To Be You 飾演 grace
* 2006年 - 半醉人間 Cocktail 飾演 曾國祥的女友

## 配音

* 2002年 一家之鼠2 飾 Margalo
* 2003年 

## 節目主持

### [[TeenPower|TeenPower]]

* 2005年7月10日至2005年10月2日：《半島冰室II》（與Angela、劉浩龍主持）

## 獎項

* 2001年度十大勁歌金曲頒獎典禮

最受歡迎女新人獎 - 銀獎

* 第二十四屆十大中文金曲頒獎典禮

最有前途女新人獎 - 銅獎

* 2001年度新城勁爆頒獎典禮

新城勁爆新登場女歌手獎

* 第二十五屆十大中文金曲頒獎典禮

飛躍女歌手大獎 - 銅獎

* 2002年度十大勁歌金曲頒獎典禮

最受歡迎廣告歌曲大獎 - 銅獎《時光中飛舞》

* 2002年度新城勁爆頒獎典禮

新城勁爆合唱歌曲獎 - 《時光中飛舞》

* 2003年度兒歌金曲開心嘉年華

十大兒歌金曲獎 - 《嫲嫲》

* 第一屆勁歌王全球華人樂壇音樂盛典

網絡人氣女歌手獎

* 2003年勁歌金曲第三季季選

季選得獎歌曲 - 《羽毛》

* 2003年度TVB8金曲榜頒獎典禮

最佳女新人獎 - 銀獎

* 2003年度新城勁爆頒獎禮

新城勁爆卡啦ok歌曲獎 - 《羽毛》

* 2003年度十大勁歌金曲頒獎典禮

傑出表現獎 - 銅獎

## 參考

## 出面網頁
終審法院 (香港)

**香港終審法院**係中華人民共和國香港特別行政區最高嘅上訴法院，聆訊嚟自香港高等法院（包括上訴法庭及原訟法庭）嘅民事同刑事上訴案件，對香港司法管轄權範圍內嘅訴訟有最終審判權。

香港終審法院之前響香港島中環炮台里嘅前法國外方傳道會大樓，2015年9月7號搬返去昃晨道8號嘅前立法會大樓（起嗰陣係做最高法院）。

## 沿革
1997年香港主權移交至中國之前，香港嘅司法終審權屬於英國樞密院司法委員會。之後，為體現一國兩制，喺1997年7月1日成立咗自己嘅終審法院。

根據《香港基本法》，香港仍然實行普通法制度。法院判案可引用其他普通法地區（好似英格蘭、澳洲）嘅案例，亦可以請其他普通法地區嘅司法人員。

2015年9月7號，終審法院搬返去當初係最高法院嘅昃晨道8號（前立法會大樓）。

## 釋法爭議
香港終審法院對除咗《香港基本法》外嘅香港法律具有最終解釋權。香港嘅憲制性文件——《香港基本法》，因同時係中華人民共和國嘅全國性法律，除咗香港終審法院，中華人民共和國全國人民代表大會常務委員會都有最終解釋權。

## 歷任首席法官
*李國能（1997年7月—2010年8月）
*馬道立（2010年9月—2021年1月）
*張舉能 (2021年1月—)

## 法官一覽
;首席法官
*張舉能首席法官

;常任法官
*霍兆剛法官
*李義法官

;非常任法官
*馬天敏法官
*烈顯倫法官
*司徒敬法官
*夏正民法官
*包致金法官
*梅師賢爵士
*賀輔明勳爵
*苗禮治勳爵
*高禮哲爵士
*紀立信法官
*廖柏嘉勳爵
*華學佳勳爵
*郝廉思勳爵
*簡嘉麒勳爵
*范理申勳爵

## 福利同待遇
* 終審法院首席法官會獲編配官邸，官邸位於香港島歌賦山道18號。
* 終審法院首席法官架車嘅專用車牌係**CJ**，係英文**Chief Justice**嘅簡寫。

## 睇埋
*澳門終審法院
*香港司法機構
*正義女神

## 連出去
*香港司法機構
*香港律政司雙語法例資料系統
合理使用

**合理使用**（）係一種知識產權概念，認為*喺某啲情況之下*，可以用一啲有版權嘅嘢，兼事先唔使問有版權嗰個人。「合理使用」喺美國同某啲國家，就唔止係一種概念，而且列埋入同版權有關概法例入面。

合理使用範圍包括用喺學術上、教育、寫報道、或者寫評論，咁可以唔使問過有版權持有人，自己拎嚟用，但係都唔係話就咁照抄，佢都有啲原則，例如話唔可以由頭抄到尾，最多節錄小小，同埋唔會損害作品擁有人嘅經濟利益。

有啲咁嘅例，係為咗令啲有版權嘅嘢，除咗保障響版權持有人嘅利益之外，亦都平衡返公眾利益。
## 國際三步檢驗標準
國際上對於合理使用嘅共識，大致係根據「三步檢驗標準」：
#只係限於某啲特殊情况
#唔可以同受保護嘅作品或者版權持有人嘅正常利益有抵觸
#唔可以損害作者嘅合法利益

## 連出去
*同人創作、公平使用與創用

類:知識產權
年代

一個**年代**（Decade）係十年，指連續嘅十年，通常適用於用公元紀年。年代嘅劃分：依照公元紀年年份，可以俾10整除嘅年份嘅相連十年係一個年代。不過，對於年代嘅具體劃分就有兩種唔同方法，例如1960年代，通常係指1960年至1969年呢段時間嘅連續10年，但亦有人認為應該指1961年至1970年呢段時間嘅連續10年。
希臘

**希臘**（希臘文：Ελλάδα，），官名**希臘共和國**（希臘文：Ελληνική Δημοκρατία）或**希臘第三共和國**，喺歐洲東南部嘅巴爾幹半島南端。北面同保加利亞、北馬其頓以及阿爾巴尼亞接壤，東部就同土耳其接壤，臨近愛琴海，西南邊有伊奧尼亞海同地中海。希臘被譽為係西方文明嘅發源地，歷史悠久，重對三大洲嘅歷史發展有重大影響。

## 粵音
希臘正確粵音讀「希立」（），源自希臘文「Ἑλλάς」，不過好多香港人都讀錯做「希獵」（）。

## 歷史

響愛琴海沿岸嘅土地見證咗歐洲最早嘅兩大文明：米諾斯文明（）同邁錫尼文明（）。之後，希臘經歷咗一段黑暗時期，直到公元前800年新嘅希臘文明先誕生。當時，希臘城邦響地中海沿岸建立起自己嘅殖民地，成功咁抵禦波斯人嘅入侵，並最終發展出豐盛嘅希臘文化。希臘、馬其頓同色雷斯地區嘅文明被統稱為海倫尼克（）。

古時嘅希臘係由各城市組成嘅城邦統治。希臘曾經俾城邦馬其頓領導。響亞歷山大大帝（亞歷山大三世）嘅領導下，馬其頓王國消滅咗波斯帝國，希臘文化隨之傳播到埃及、中東同和中亞地區，史稱希臘化時代。亞歷山大大帝死後，希臘歷史中政治同軍事上重要嘅城邦係：雅典、馬其頓、斯巴達同底比斯。

雖然響軍事上希臘喺公元前168年俾羅馬共和國完全征服，希臘文化就反過來征服咗羅馬人嘅生活。作為羅馬帝國嘅一個省，希臘文化繼續主宰住東地中海，直到帝國分裂成兩部。以君士坦丁堡為中心嘅拜占庭帝國本質上就係俾希臘同化嘅。拜占庭抵禦咗幾個世紀以來，來自東西方嘅攻擊，直到1453年君士坦丁堡最終被淪陷，奧斯曼帝國亦從此逐步征服咗成個希臘。

十八世紀後期，現代希臘啟蒙運動誕生。越嚟越多人記返起自己民族原先並唔係由奧斯曼統治，重新認識到希臘族嘅存在。佢哋開始希望脫離奧斯曼帝國。其中秘密組織友誼社，響1821年發動革命，宣佈獨立，中斷帝國嘅統治。奧斯曼帝國企圖鎮壓革命活動，雙方就爆發戰爭，史稱「希臘獨立戰爭」。1828年，響法國、俄羅斯帝國同大英帝國三國嘅支持同幫手下，革命派獲得勝利，獨立戰爭結束。

希臘喺1830年獲得國際認可，1833年建立咗君主政權，即「希臘王國」。佢哋擁立巴伐利亞王子鄂圖做國王，係鄂圖一世。但係鄂圖一世響後期越嚟越得唔到民心同埋冇威望，最終軍方響1862年發動政變，推翻鄂圖一世。一年後，佢哋擁立丹麥王子威廉係國王，稱號係佐治一世。

喺成個19世紀同20世紀初，希臘不斷擴張領土，吸納奧斯曼帝國內講希臘文嘅族群。

1923年至1927年，希臘曾經短時間變成共和國（即希臘第二共和國）。呢段時間淪為軍人獨裁時期，雖然人民生活穩定但經濟變得好差；去到1936年民主國倒台，由獨裁政府接手，打壓議會、人權、反對派，幾千人仲被放入集中營虐待。

直到1947年，希臘嘅版圖大致同而家一樣。

第二次世界大戰後，希臘又發生咗一次內戰。1949年內戰結束後，希臘宣佈加入北約組織。1967年4月21號軍人發動政變，重廢咗國王。塞浦路斯問題最終導致軍人政權響1974年垮台，一個民主共和國響1975年建立。1981年希臘正式加入歐盟。

## 政治
1975年頒布嘅憲法包含咗保障民權嘅條款，重確定經間接選舉產生嘅總統做國家元首。總理同內閣主導國家嘅政治，而總統只係象徵性嘅一國之君。總統、總理任期4年，由議會選舉產生，可以連任一次。

希臘一院制嘅國會（**'）最長任期係4年，但選舉可以提前舉行。希臘用一種非常複雜嘅比例代表制進行選舉，響呢個制度下細黨無法有較大嘅影響力，而即使國會內最大黨議員人數未有過半，呢個黨依然可以控制國會。政黨只有獲得至少百分之三嘅選票先至可以響300個國會議席中分到席位。

== 政區 ==
希臘劃分為13個大區（**'，單數**'），再細分為51個州（**'，單數**）：

除此之外，重有一個享有好大自治權嘅區域—阿蘇斯神權共和國（聖山）。

## 地理
希臘由巴爾幹半島南端嘅伯羅奔尼撒半島（）作為主體，包括克里特島、羅德島同其他愛琴海島嶼。海岸綫有14,880千米，陸地邊界長1,160千米。希臘八成地方都係山區，全國大部分地區都非常乾燥；得28%土地係種得嘢。西部有濕地同湖泊。中部山區平均海拔喺2,650米左右。富有傳奇色彩嘅奧林匹斯山係希臘最高點，海拔2,917米。

希臘氣候屬地中海式氣候，冬溫濕，夏乾熱。溫度變化唔大，但係冬天山區甚至雅典地區都有降雪。

## 經濟
希臘擁有綜合咗資本主義經濟同佔國民生產總值一半左右嘅公共領域。旅遊業係支柱產業，佔希臘GDP以及外滙收入嘅好大一部分。希臘係歐盟經濟援助嘅主要受惠國，受歐盟援助嘅資金大約佔國民生產總值嘅3.3%。

急需解決嘅問題包括：降低失業率同進一步經濟重組，而具體措施如將主要國有企業私有化，社會保障體系、稅收體系改革，以及減少官僚系統嘅缺失。

## 貨幣
希臘貨幣單位係歐羅（Euro）。

## 人口
據2001年最後一次人口統計，希臘人口共計10,774,917人。大多數希臘人（98%）信奉國教東正教。東正教會受國家保護，重有自治權，但受位於君士坦丁堡嘅基督教元老院嘅精神指導。除此之外，重有1.3%嘅人口信奉伊斯蘭教，而伊斯蘭教亦係東正教以外，唯一受官方承認嘅宗教。

## 語言
英文係最普遍嘅外國語言。雅典人就多講法文，而愛奧尼亞群島同伊庇魯斯地區較通行意大利文。

## 氣候
希臘屬地中海型氣候，最低氣溫出現喺1月同2月，最高氣溫喺7月同8月。除冬季外，幾乎都唔會落雨，境內無一個地方每年平均日照會少過2000個鐘，1月平均氣溫攝氏13度，7月同8月平均攝氏33度。

## 出面網頁

* 
* Ελλάδα | Ευρωπαϊκή Ένωση，歐洲聯盟，
* 
* 
* 
* 
* 
*
馬路天使

**馬路天使**係：

*《馬路天使 (電影)》係1937年明星影片公司攝製嘅一部黑白電影；周璇、 趙丹主演；袁牧之導演。
* 馬路天使 (歌) 係達明一派喺1987年出嘅石頭紀 (唱碟)呢隻碟嘅第二首歌。
* 馬路天使 (岑寧兒) 係岑寧兒重唱達明一派首馬路天使。
青衣站

**青衣站**（；）係香港一個鐵路站，喺青衣島東北面，港鐵同埋共用呢個站，亦係青衣島唯一嘅鐵路車站，服務島上近20萬居民。

## 車站結構
青衣站係個架空站，總共有6層，有4個側式月台，全部月台都裝上月台幕門。地面係私家車上客區、U1層係東涌綫票務大堂、U2層係去香港站方向月台、U3層係閣樓、U4層係去東涌同機場／博覽館方向月台、U6層係停車場。各層都有扶手電梯連接，重有四部𨋢。而且，負責控制港鐵觀塘綫、荃灣綫、港島綫、東涌綫、機場快綫及將軍澳綫運作嘅車務控制中心（OCC），亦都喺入面。

### 車站樓層

### 車站大堂
青衣站設有4個大堂，包括喺U1層嘅東涌綫票務大堂、U4層連接青衣城F出口嘅東涌綫大堂、U2層機場快綫抵港月台大堂、以及U4層機場快綫離港月台大堂。由於機場快綫同東涌綫設有兩套獨立收費系統，所以兩條路綫嘅月台同大堂唔可以互通，需要重新出入閘同埋經過車站大堂先可以往返兩個月台。而U4層東涌綫大堂更直接連接青衣城購物商場，因此由F出口大堂非收費區往返其他車站大堂嘅非收費區，需要經過青衣城，否則要經東涌綫收費區往返其他大堂。而家東涌綫嘅入閘機改咗喺U2層（東涌綫往香港方向月台）。

#### 車站商店及自助服務
青衣站內有唔同類型嘅商店，例如有麵包糕餅店、時裝店等零售業及醫務所等服務。由於港鐵收費區唔准飲食，因此大部份食肆都唔喺收費區內。

此外，青衣站有唔少自助服務設施，包括中國銀行（香港）及恒生銀行嘅自動櫃員機、自動售賣機、自動照相機等。車站更設有香港郵政郵箱，方便乘客喺車站內寄信。另一方面，由於機場快綫大堂為旅客而設，因此機場快綫大堂嘅非收費區設有公眾洗手間。

### 車站月台
青衣站設有4個側式月台，1號同埋2號月台係機場快綫月台，而3號同4號月台係東涌綫月台，所有月台響啟用前已經裝上月台幕門。

喺月台排列上，1號月台（機場快綫往機場或博覽館）同3號月台（東涌綫往東涌或迪士尼綫）位於車站最高一層－U4層，呢兩個月台亦係港鐵系統中海拔最高嘅月台；而2號月台（機場快綫往香港）同4號月台（東涌綫往香港）位於U2層。雖然機場快綫同東涌綫月台喺同一層，但每層兩個月台中間嘅路軌有石屎牆分隔，所以儘管兩條路綫路軌並排排列，但係唔能夠互望兩邊月台。

青衣站嘅機場快綫離境同埋抵港月台設有免費嘅Wi-Fi熱點，由電訊盈科提供服務，乘客可以喺等車嗰陣透過手提電腦或者個人數碼助理（PDA）上網。

### 車站出口

#### 上層出口（U4）
*F - 青衣城
**青衣城、青衣運動場、偉景花園、盈翠半島、宏福花園、青衣邨
***設有輪椅升降台往返出口

#### 下層出口（U2）
*G - 青衣城
**青衣城
***設有輪椅升降台往返出口

#### 車站大堂（U1）
*A1 - 巴士總站
**長發廣場、長發邨、長安邨、青雅苑、青泰苑、青宏苑、灝景灣、東華三院黃士心小學、燕京書院
***設有失明人士引導徑往返出口
*A2 - 青衣城
**青衣城、盈翠半島、青衣海濱長廊
*B - 青衣運動場
**青衣運動場、天主教聖多默堂、楓樹窩體育館、宏福花園、青怡花園、青衣綜合大樓、青衣市鎮公園、青衣游泳池、青衣邨、長亨邨、偉景花園、仁濟醫院趙曾學轀小學、青衣邨何澤芸小學

#### 地面出口（G）
*C - 青敬路
**青敬路、香港小童群益會、海欣花園、翠怡花園、長康邨、長青邨、上落客區
***設有升降機及失明人士引導徑往返地面

## 車站周邊

### 主要大廈及購物中心
*青衣城
*盈翠半島
*長亨邨
*長安邨
*長發邨
*灝景灣
*青宏苑
*青逸軒
*偉景花園
*青衣邨
*青雅苑
*海悅花園
*海欣花園
*翠怡花園
*青怡花園

### 公共服務及設施
*青衣綜合大樓
*青衣市區診所
*青衣公園
*青衣游泳池
*青衣運動場
*青衣海濱長廊
### 交通
*青敬路
*青衣渡輪碼頭

### 鄰接車站

## 接駁交通

*九巴
**68A - 朗屏邨 ↔ 青衣站
**68E - 元朗公園 ↔ 青衣站
**248M - 青衣站 ↺ 長宏
**249M - 青衣站 ↺ 美景花園
**249X - 青衣站 ↔ 沙田（博康）
**279A - 聯和墟 → 青衣站
**279X - 聯和墟 ↔ 青衣站
*過海隧道巴士
**948E -  青衣站 ↔ 太古（康怡廣場）
*居民巴士
**NR330 - 珀麗灣 ↔ 青衣站（全日服務）
*專線小巴
**88A - 青衣（擔桿山路） ↺ 美景花園
**88E - 青衣站 ↔ 青衣邨
**88F - 青衣站 ↔ 藍澄灣
**140M - 青衣站 ↔ 三聖
**308A - 青衣站 ↔ 碧堤半島
**308M - 青衣站 ↔ 浪翠園
**310M - 青衣站 ↔ 海濱花園
**312 - 青衣站 ↔ 梨木樹

## 利用狀況
青衣站係東涌綫同機場快綫嘅轉車站。喺繁忙時間，有唔少乘客會用呢個站轉車，主要往返港島、九龍、新界、離島區、香港國際機場以及亞洲國際博覽館。

青衣站位於青衣島，主要服務服務島上近20萬居民，但實際得大約4萬名居民可以喺15分鐘內行過去車站，其餘島上居民都要轉駁其他交通公具往返青衣站。區內住宅樓宇林立，加上青衣城商場嘅人流，出入閘人次方面更係東涌綫之冠。因此，港鐵為青衣站進行改善工程，好似加裝扶手電梯連接大堂及月台，更改入閘機及收費區位置，於U2月台層新增G出口連接青衣城同大幅增加商店等。

由於繁忙時間有龐大人流來往香港站同埋青衣站之間，因此港鐵喺禮拜一至禮拜五嘅上、下晝繁忙時間同禮拜六上晝繁忙時間，加開東涌綫嘅短程班次往來青衣站至香港站。

## 歷史
青衣站於1998年6月22號隨著東涌綫通車而正式啟用。

### 增設出入口
通車初期，青衣站只有A、B及C出口。及後為方便乘客直接前往青衣城，前地鐵公司於U4層嘅東涌綫3號月台加設F出口連接青衣城。F出口啟用初期只設出閘機，及後至增設入閘機。其後，港鐵公司再於U2層東涌綫4號月台增設G出口連接青衣城，並將東涌綫出入閘設施由U1層大堂遷移至U2層嘅東涌綫4號月台旁。G出口於2009年12月18號啟用。

## 上一站‧下一站

### 列車班次

## 注




## 出面網頁
* 港鐵公司－青衣站街道圖
* 港鐵公司－青衣站位置圖
* 港鐵公司－青衣站列車服務時間
崇禮門

**崇禮門**係南韓首都首爾市中心一座城門，由李氏朝鮮開國君主喺1398年開始起出嚟，又喺1962年12月20號列做韓國第一號國寶。崇禮門又叫做**南大門**，附近有南大門市場，係首爾市保存木質建築之中歷史最悠久嘅一座。又係首爾8座城門入面最重要嘅正門，喺全國城門之中規模最大，可以話係南韓嘅地標。

2008年2月10號夜晚8點50分左右，崇禮門樓閣發生大火，燒到凌晨1點54分，成個木製框架連同脊樑瓦片全部冧晒，得返下半部用石砌嘅樓基無事，起火原因係有一個69歲叫蔡宗基嘅亞伯因為唔滿意土地開發賠償而放火。

崇禮門嘅復修工程喺2010年開始，2013年4月29號整返好。

## 參考
18世紀

1701年至1800年呢一段期間俾人叫做**18世紀**。呢個世紀注重嘅係「穩定」同「和諧」，同時亦係人類對自然探索嘅萌芽期。政治上，歐洲各國開始同中國、印度，重有土耳其進行小規模嘅通商貿易，重持續響東南亞同大洋州建立殖民據點。呢個時候多數嘅王權國家（如清、蒙兀兒帝國、法蘭西帝國、奧圖曼土耳其、奧地利帝國、俄羅斯帝國）正係響全盛時期，但民主思潮亦逐漸燃起，最終引發美國獨立戰爭同法國大革命，對後世影響深遠。學術上，西歐興起啟蒙運動，挑戰基督教教會嘅思想體系，令科學嘅成果感染到社會各個層面，而歐洲以外地區亦透過傳教同貿易嘅方式接觸呢股思潮，產生小規模嘅學術復興運動。

另外，由於商業需要，部分技術應運而生，成為工業革命嘅濫觴。而喺技術外，生產同管理方式響西歐逐漸發生改變：傳統世襲嘅學徒制逐漸被破壞，分工同工廠生產方式開始抬頭。

藝術同文化方面，追尋希臘同古羅馬風格嘅新古典主義盛行西方世界，重影響埋印度同中國嘅宮廷藝術。但同時，中國同大洋洲嘅文化物品流入歐洲，令西方世界嘅上流社會吹起非常表面嘅異國風。

## 重要事件、發展同成就
* 工業革命開始

### 科學技術
* 蒸汽機技術被改良同廣泛應用

### 仗、政治
* 西班牙王位繼承戰爭
* 七年戰爭
* 美國獨立戰爭
* 法國大革命

### 文化娛樂

### 社會經濟

### 疾病、醫學

### 環境、自然資源

### 宗教與哲學

## 重要嘅人
### 世界領導人
* 非洲

* 美洲
** 華盛頓，美國
** 約翰·亞當斯，美國

* 亞洲
** 康熙，大清帝國
** 雍正，大清帝國
** 乾隆，大清帝國
* 歐洲
** 路易十四，法國
** 羅伯斯庇爾，法國
** 拿破崙，法國
** 喬治二世，英國
** 喬治三世，英國
** 彼得一世，俄國
** 腓特烈二世，普魯士

* 中東

### 科學家
* 瓦特

### 軍事領袖
* 歐洲
** 納爾遜，英國
** 拿破崙，法國

### 藝術家
* 莫札特
* 貝多芬
* 鄭燮

## 18世紀年歷
納爾遜

**納爾遜** 或**奶路臣**（**賀理修 奶路臣**子爵，**Horatio Nelson**，），18世紀後半葉至19世紀初英國海軍白旗中將。

## 生平
### 早年
奶路臣喺1758年9月29號響英格蘭諾福克出世，喺十一個兄妹之中排第六。佢喺9歲時，畀佢喺海軍做艦長嘅舅父收養。

### 從軍
1770年，佢12歲嗰年，以海軍軍校學生身分加入咗英國皇家海軍，重到咗佢舅父沙克林做艦長嘅軍艦上做實習生。佢隨艦一齊遠航，學到好多船舶駕駛同海上生活嘅的經驗。沙克林利用佢嘅影響力令納爾遜可以加入軍艦Carcass號，隨船到北極探險，令年僅14歲嘅納爾遜獲得咗喺冰海航行嘅經驗。沙克林後來升任皇家海軍審計官，喺佢提拔下奶路臣響海軍平步青雲。奶路臣勤奮好學，佢好快掌握咗好多海上技能。1777年，19歲嘅奶路臣已經係一名經驗豐富而又能幹嘅年輕中尉。1778年，沙克林死咗。第二年，納爾遜被任命做Hinchingbroke號艦長。之後，胡德海軍上將任命納爾遜做Alemarle號艦長。 

### 海戰
1797年2月14號，當時英國地中海艦隊喺大西洋聖文森特角遇上西班牙艦隊，雙方展開一場激烈海戰。呢次戰鬥中，納爾遜作為地中海艦隊中其中一艦艦長，違抗當時司令傑維斯爵士嘅命令，果斷咁隻身脫離隊形衝向西班牙艦隊，攔住敵人去路，重率艦勇敢逼近敵艦，兩次率兵衝上敵艦同敵人展開肉搏。納爾遜嘅行動為英國艦隊取得最後勝利起咗決定性作用。呢場聖文森特角海戰令佢一戰成名。戰後，納爾遜被晉陞為海軍少將，獲賜封勳爵，而納爾遜嘅名聲，亦喺歐州軍事界中冒起。

奶路臣英勇無畏，能征善戰，每次作戰都身先士卒，命令旗艦率先攻入敵陣，而且為咗激勵將士士氣，經常喺甲板上直接指揮作戰，但係亦因為咁而多次受重傷。1794年8月，納爾遜正忙於執行封鎖和圍攻土倫嘅任務。喺圍攻科西嘉Calvi時，一發炮彈打到佢面前，飛嚟嘅彈片同碎石打盲咗佢隻右眼。1797年7月，奶路臣喺進攻西屬加那利群島嘅特拉里夫島時，因右胕中彈而冇咗成隻右臂。兩次身受大傷而殘疾後，奶路臣就畀人叫做「殘疾將軍」。

其他海戰：
* 1798年8月：率領英國分艦隊喺阿布基爾海戰中大勝法國艦隊，因而畀英王封為男爵；
* 1799年：被派往那不勒斯，喺當地因殘酷迫害法國戰俘同意大利共和政體支持者而聲譽受損；
* 1801年：喺波羅的海同哥本哈根作戰時，出任帕克上將所率領嘅分艦隊任副司令，無耐重做咗英吉利海峽分艦隊司令；
* 1803年至1805年：出任地中海分艦隊司令；

1803年5月，納爾遜出任地中海艦隊司令，以對抗法西聯合艦隊。1805年10月19號，法西聯合艦隊駛離西班牙加的斯港，企圖通過直布羅陀海峽前往地中海，配合拿破侖喺意大利嘅軍事行動。呢個時候，奶路臣已經喺加的斯以西嘅特拉法爾加海域等候。10月21號朝早，19世紀規模最大嘅一場海戰（亦是納爾遜人生最後一戰）－特拉法加海戰正式開打。

### 特拉法加戰役

喺特拉法加戰役開始前一日，一個舵手因忙於綑紮郵帶，唔記得寄家書，而郵船已揚帆遠去，佢知道後立即下令將郵船召回，佢話：「邊個保證佢聽日唔會陣亡，佢嘅家書應該同其他人嘅信同時寄出。」呢位舵手極為感激，所有官兵無不對將軍表達熱情嘅崇敬。呢件小事足以說明納爾遜有仁者之風。

當時，法西聯合艦隊有戰艦33艘，英國艦隊有戰艦27艘。戰鬥喺下晝4點左右結束，英國艦隊獲勝，法西聯合艦隊33艘戰艦中，8艘被擊沉，12艘被俘，人員死傷同被俘達7000幾人。英國戰艦無一損失，僅傷亡1600幾人。但喺戰鬥中，納爾遜畀法艦「敬畏」號上嘅狙擊手擊中身亡，年僅47歲。

奶路臣運用佢獨創嘅方法，即係用一啲唔同色水同圖形嘅信號旗溝通艦隊之間嘅聯繫。現代海上通用嘅國際信號旗（亦稱「萬國旗」）即由此演變而來，成為咗戰勝法國艦隊嘅重要因素。海戰前夕，佢嘅旗號係「英倫預咗（期望）每個人都會做到佢嘅職責」（England expects that every man will do his duty），已成為英國人日常生活中所熟悉同慣用嘅習語。

呢次海戰勝利嘅重要意義不單在於重創法西聯合艦隊，而且粉碎咗拿破崙佔領英國嘅企圖，結束咗長期以來英法爭奪海上霸權嘅鬥爭，確立咗英國海上霸主嘅地位。正如後人所說：「一個特拉法加，一個莫斯科，將不可一世嘅拿破崙趕落台。」佢陣亡以後，英國喺倫敦聖保羅大教堂為佢舉行隆重嘅葬禮，遺體安葬喺大教堂嘅墓穴中。

## 遺言
根據皇家海軍軍艦勝利號嘅外科醫生William Beatty講，奶路臣嘅遺言係「多謝神，我做到咗我嘅職責。」佢話奶路臣彌留時反反覆覆咁講咗哩句話好多次。

## 韜略
### 戰略
奶路臣嘅軍事思想係「以海制陸」嘅海權思想，戰略係「艦隊殲滅主義」，以消滅艦隊為目標，再以海制陸，令拿破崙嘅路上霸權瓦解。

### 戰術
帆船時代嘅正規戰法係縱隊接敵，採平行作戰，易使敵人逃避，無法殲滅。

納爾遜對帆船戰法並唔墨守成規。佢創立「奶路臣戰法」，主要著眼點係，畀下屬隨機獨斷嘅權力，並以迫敵決戰，殲滅敵人為作戰目標。奶路臣戰法能把握戰機，主動奇襲迫敵決戰，令敵人顧得前唔顧得後，而達成殲滅戰果。以特拉法加一役為例；奶路臣戰法以少勝多，擊沉敵艦廿二艘，成就之大堪稱空前。

## 地標
響英國同其他地方有多處紀念奶路臣嘅紀念碑，包括倫敦中心特拉法加廣場嘅奶路臣紀念柱。英倫三島以外，紐西蘭嘅奶路臣市，同埋加拿大英屬哥倫比亞嘅奶路臣島，都係用奶路臣嚟命名。

## 後裔
奶路臣冇合法嘅子嗣，只有一個同佢情婦愛瑪．咸美頓生嘅私生女—Horatia。佢死後嘅爵位同封邑一度無人繼承，後來先至由佢兄弟威廉承繼。

## 名銜

## 文藝創作
奶路臣嘅生平往事俾好多個作家，包括Susan Sontag、Amber Benson、Christopher Golden、Barry Unsworth、Dudley Pope、Bernald Cornwell同埋James A Michener，攞嚟做佢哋嘅創作背景。

另外，唔少電影亦將奶路臣嘅故事寫成電影劇本嚟拍攝電影，其中最出名嘅係由羅蘭士．奧利花同慧雲李喺1941年主演《忠魂鵑血》。呢齣戲係已故英國首相邱吉爾最鍾意睇嘅電影，傳聞佢一共睇咗17次。

## 注

## 參考
* 真正的海軍中將．納爾遜––拿破崙的海上最大敵人
正四面體

**正四面體**（Regular tetrahedron）係個有四面體，由四個正三角形組成，係正多面體之一。佢每面都係等邊三角形。正四面體係五個柏拉圖立體（Platonic solid）之一。
荔景站

**荔景站**（，，2026年改為**Night King Station**）喺香港新界葵青區荔景山或下葵涌，係港鐵同埋嘅轉車站。個站有4個月台，以兩個島式月台排列，全部月台都裝咗月台幕門。

同荔枝角站一樣，由於鐵路最初起嗰時係由日本嘅西松建設起，而且當時香港嘅製版機都用日本嘅字型，所以站入面嘅名用咗日文漢字「茘」（艸部下面3個刀字），而唔係香港常用嘅「荔」字（艸部下面3個力字）。

又有另一種講法係地鐵早年根據康熙字典茘係正體，荔係俗體，所以地鐵系統內所有帶茘字嘅站名同出口指示都用刀而唔用力。

## 車站結構
荔景站本來係一個喺荔景山嘅架空同埋地底嘅混合模式車站，但係由於原有月台外牆完全密封，一般人唔會察覺呢嗰站係架空車站，以為係地底車站，不過可以喺葵涌道睇到車站係興建喺山坡上面。

### 車站樓層

### 車站大堂
#### 車站商店及自助服務

### 車站月台
由於香港機場核心計劃，地鐵公司揀咗呢個車站作為荃灣綫同埋東涌綫嘅交匯點，因此將車站改建做跨月台轉車站設計，興建新嘅L3月台，往荃灣列車改行呢個月台；而原有嘅L5月台層就擴闊，保留原有往中環方向軌道同埋加建往香港方向嘅軌道。

而下層月台喺興建東涌綫嗰時被擴闊，而家可以睇到原有嘅1號月台邊緣（而家係東涌綫4號月台）。而家下層月台中間由車頭至車尾嘅無柱空間就係車站未擴建嗰陣一號月台嘅位置。

### 車站出口

*A - 荔景山路
**A1 - 荔景山路、匡智張玉瓊晨輝學校、祖堯天主教小學、製衣業訓練中心、民政事務處、瑪嘉烈醫院、葵涌醫院、救世軍荔景院、社區會堂、祖堯邨、亞斯理衛理小學、陳南昌紀念中學、香港都會大學荔景校園
***設有失明人士引導徑往返地面
**A2 - 賢麗苑、新家庭社區教育、下葵涌分科診所、荔景體育館、嶺南鍾榮光博士紀念中學、仁濟醫院暨浸大中醫診所、悅麗苑、荔景邨（日景樓方向）、麗瑤邨、荔景天主教中學
**A3 - 荔景邨（仰景樓方向）、香港小童群益會、社區結合保健中心 
*B - 貨櫃碼頭
**葵涌道、海員之家、貨櫃碼頭
*C - 香港考評局荔景評核中心
**賢麗苑（停車場）、香港考試及評核局荔景評核中心、荔景浸會老人中心、荔景邨（日景樓方向）
***設有升降機及失明人士引導徑往返地面

## 車站周邊

### 主要大廈及購物中心
*悅麗苑
*賢麗苑
*荔景邨
*祖堯邨
;公共服務及設施
*葵涌貨櫃碼頭
*瑪嘉烈醫院

### 學校
*香港考試及評核局荔景評核中心
### 交通
*葵涌道
*荔景山路
*貨櫃碼頭南路

### 鄰接車站

## 接駁交通
*九巴
**30、32H、42、45、46、46X、57M、61M、269M、N241
*新界專線小巴
**46M - 浩景臺 ↺ 荔景站
**47M - 華景山莊 ↺ 荔景站
**405 - 長亨 ↺ 荔景站
**其他路線：90M、91A、93、313、407

## 利用狀況

地鐵（而家嘅港鐵）荃灣綫通車初期，因為荔景站近住荔景山各大屋邨，而且嗰區嘅巴士服務欠佳，因此荔景區居民逐漸改用地鐵進出市區同荃灣，客量一直保持平穩。東涌綫通車之後，呢個站變成荃灣綫同東涌綫嘅跨月台轉車站，因此令呢個站成為交通樞杻，每日都有好多來往葵芳至荃灣與港島西市區及由大嶼山往返旺角等區嘅乘客喺呢個站轉車，亦有部份需要上落兩層月台嘅學生因為有特惠車資而唔搭巴士，改用港鐵往來。

由荔景站搭東涌綫過去香港島快啲，因此港鐵建議乘客用東涌綫前往香港島，但東涌綫班次好疏（非繁忙時間平均8至10分鐘一班），由於呢個原因同埋要喺香港站行去中環站先可以轉港島綫，因此用荃灣綫過海轉港島綫去港島東區會方便啲。而港鐵為咗方便乘客選擇合適嘅路綫到港島，荃灣綫列車由葵芳站開去呢個站途中，會作出提示下一班東涌綫列車往香港嘅開出時間，而喺2009年3月，港鐵錄製咗預錄廣播，取代車長讀出廣播。

## 車站歷史
### 興建同命名

荔景站前身係**貨港站**，本來打算服務當時起緊嘅葵涌貨櫃碼頭。後來香港房屋委員會計劃喺貨櫃碼頭對開山坡興建「麗景邨」（今荔景邨），車站移至現址並改名**麗景站**。最後屋邨喺落成時定名「荔景邨」，站名亦改為茘景站，成為通車時正式使用嘅站名。而車站承建商為前田建設－奧村組聯營。

### 月台吊板
有別於一般前地鐵嘅地底車站，初期該站月台頂部嘅乘車資訊喺以紅底（同該站色系一致）白字顯示，並其他地底車站嘅白底黑字不同（另一例外為大窩口站），直至1990年代前地鐵地底車站月台更換為帶有路綫色條嘅白底黑字吊板為止。

### 車站相片（荃灣綫同東涌綫）

### A出口

### B出口

## 上一站‧下一站

### 列車班次

## 出面網頁
* 港鐵公司－荔景站街道圖
* 港鐵公司－荔景站位置圖
* 港鐵公司－荔景站列車服務時間
欣澳站

**欣澳站**（；）係一個港鐵站，喺香港新界大嶼山東北嘅陰澳打水灣填海區，2005年6月1號啟用，早同香港迪士尼樂園3個半月。呢個站設有一個島式月台同埋一個側式月台，本站亦係港鐵第一個設有月台閘門嘅車站。

## 車站結構
### 車站樓層

### 車站大堂
由於欣澳站只係一個轉車站，車站大堂除咗設有一個客務中心，售票機、增值機、八達通查閱機同幾部出入閘機外，並冇任何設施，因此車站大堂好細，站內並冇任何車站商店，只係喺1號月台與3號月台之間設有恒生銀行同埋中銀香港嘅自動櫃員機，以及喺月台兩邊設置廁所方便去香港迪士尼樂園嘅乘客使用。該站亦係前地鐵市區綫系統中，第一個設有閘內洗手間嘅車站。

### 車站月台
欣澳站設有一個島式月台同埋一個側式月台，2號月台係側式月台，同車站大堂同出口相連，畀東涌綫往香港方向嘅列車使用。

1號同埋3號月台則共用同一個島式月台，1號月台畀東涌綫往東涌方向嘅列車使用，3號月台畀迪士尼綫往迪士尼方向嘅列車使用，該月台主要係東涌綫乘客轉迪士尼綫列車去香港迪士尼樂園。

而響欣澳站中間，設有2個後備島式月台，叫做欣澳應急月台（前稱陰澳應急月台），淨係畀東涌綫同機場快綫喺緊急事故時疏散乘客之用。

機場快綫路軌同東涌綫路軌分開，呢個設計嘅原意係畀東涌綫列車喺欣澳站停站嗰陣，畀機場快綫嘅列車超越。但係機場快綫列車通常喺接近欣澳站時減速，甚至喺欣澳站入面嘅路軌短暫停留，等東涌綫列車駛走。

由於欣澳站中間係緊急月台、東涌綫同機場快綫嘅路軌，因此設有月台行人天橋連接1、3號月台同2號月台，方便乘客由迪士尼綫轉東涌綫返市區。 

欣澳站屬於開放式設計，月台冇冷氣，月台上得幾部涼風機降溫，因此夏天非常炎熱，而落雨更會有雨水由天幕同地面之間嘅空隙隨風飄入。另外，由於該站用開放式設計，不適宜安裝月台幕門，所以起嗰陣改用高度較低嘅月台閘門，令欣澳站成為全港首個採用月台閘門嘅鐵路車站，呢種月台閘門嘅高度大約係其他港鐵站幕門嘅一半（約1.5米）。而為咗遷就迪士尼綫嘅列車設計，迪士尼綫嘅閘門矮東涌綫嘅大約1米。

### 車站出口
欣澳站淨係整咗一個出入口，通往欣澳站公共運輸交匯處。呢個公共運輸交匯處原本設計喺緊急嗰時用，而家用嚟作往返愉景灣專線巴士嘅車站。

*A - 公共運輸交匯處
**公共運輸交匯處、欣澳道
*** 設有斜道及失明人士引導徑往返地面

### 鄰接車站

## 接駁交通
愉景灣嘅管理組織香港興業開辦往來愉景灣、經愉景灣隧道、去欣澳站嘅專線巴士服務，編號為DB03R，於2005年9月17號投入服務，服務時間為每日0645-0115，欣澳站同東涌站一齊成為往來愉景灣嘅中轉車站。

*愉景灣居民巴士：
*DB03R - 欣澳站 ↔ 愉景灣

大嶼山北部對外巴士線**B5**，由城巴營辦，來往港珠澳大橋香港口岸及欣澳站，經順朗路、北大嶼山公路及竹篙灣公路，部分班次亦繞經迪士尼樂園，乃配合港珠澳大橋啟用而開辦嘅接駁路線之一。

*城巴：  
*B5 - 港珠澳大橋香港口岸↔欣澳站

## 利用狀況
由於欣澳站附近冇任何民居或旅遊設施，喺香港迪士尼樂園開幕同愉景灣接駁巴士通車之前，該站曾經幾乎無人用。而由於北大嶼山公路旁邊一段嘅機場鐵路係開放式路段，係睇車嘅好地方，所以吸引咗唔少鐵路迷利用欣澳站前往附近去影來往嘅列車。港珠澳大橋口岸接駁路線B5投入服務之後，都多咗人喺本站轉乘B5來往港九新界各區同港珠澳大橋。

## 車站歷史

### 西部外走廊

前港英政府落實興建香港迪士尼樂園度假區同迪士尼綫之前，早喺1989年《機場及海港發展計劃》曾倡議喺陰澳及竹篙灣起新貨櫃碼頭、新港澳碼頭及新鐵路西部外走廊，以配合香港國際機場搬去赤鱲角及發展大嶼山。

當時政府建議西部外走廊在陰澳設站，以便與機場快綫交匯，形成一個完善鐵路網絡，因此在機場快綫興建初期，早已在陰澳決定興建一個車站。後因政府將西部走廊（現為西鐵綫）嘅營運權交畀九廣鐵路，加上中西區青洲填海計劃否決及新貨櫃碼頭決定喺青衣島興建，使有關計劃一直擱置至今。

### 車站命名
規劃初期，本站用當地「陰澳」做車站名稱，即**陰澳站**，由於迪士尼公司及離島區議會認為陰澳嘅「陰」字未能配合迪士尼推廣其歡樂形象嘅目標，因此迪士尼公司及旅遊事務專員向香港政府地政總署及地鐵公司要求將陰澳打水灣地區及車站名稱改做「欣澳」，以配合迪士尼樂園務求營造嘅開心氣氛。

地政專員經過區議會諮詢後，決定批准是次變更，更於2003年刊登喺香港憲報內。因此地鐵公司將車站正式命名做**欣澳站**（英文名稱由**Yam O Station**改做**Sunny Bay Station**），寓意一個充滿陽光與歡欣嘅地方。後來，地鐵公司又於2006年1月1號將原有嘅「陰澳應急月台」易名做「欣澳應急月台」。

呢次改名並引起部分市民及學者反對，認為呢次改名做欣澳係錯誤理解陰澳嘅原意，更以外國文化取替咗本地文化。

## 上一站‧下一站

### 列車班次

## 參考

## 出面網頁
* 港鐵公司－欣澳站街道圖
* 港鐵公司－欣澳站位置圖
* 港鐵公司－欣澳站列車服務時間
PlayStation Portable

**PlayStation Portable**（），簡稱**PSP**，係由新力電腦娛樂（SCEI）喺2004年12月12號開始發售嘅手提遊戲機。2014年6月4號，有咗新一代手提遊戲機PlayStation Vita嘅Sony，宣佈同年停產PSP。
賀歲盃

**賀歲盃**（），俗稱**賀歲波**，係香港足球總會舉辦多年嘅傳統足球賽事，通常喺每年農曆年初一同年初四舉行，係慶祝農曆新年嘅節目之一，曾經係香港球壇一年一度嘅盛事。

## 歷史
喺第二次世界大戰前後，賀歲嘅足球賽事都係以埠制賽為主。1950年起，香港足球總會改為邀請一隊或者多過一隊世界級球隊到香港獻技。喺1982年或之前，每年嘅賀歲足球賽事都係習慣安排上演三場比賽，分別由香港足球代表隊或者港聯出擊頭關或者第二關，而尾關則由華聯把守。

1983年起，賀歲足球比賽搵到主要嘅贊助商，自此每年改為邀請三隊外國球隊到香港獻技。而1983年嘅賀歲足球比賽就係第一屆賀歲盃。喺1993年至2007年期間，香港足球總會都係邀請國家隊到港。2008年，冇咗主要贊助商，新任足總主席梁孔德再次將邀請對象改為外國球會，應邀嘅球隊包括南韓蔚山現代、克羅地亞夏德同烏拉圭彭拿路。

2020年嗰屆因為武漢肺炎疫情影響而取消，之後幾年繼續停辦，到2024年復辦，形式改為由唔同外國球會嘅球星合組「世界明星隊」，對戰香港球員組成嘅「香港明星隊」，只踢一場波，而2025年嗰屆預期係最後一年喺香港大球場踢。

## 睇埋
* Nikon亞洲超級球會挑戰盃2012
* 中國移動衞星通信盃
愛膚堅

**愛膚堅**係一隻專門醫香港腳嘅外用藥，用法係噴喺患處止痕，喺香港曾經幾出名。

## 廣告
愛膚堅嘅廣告喺1970年代初至今仍然喺香港無綫電視同亞洲電視嘅非繁忙時間播出。廣告喺20幾年嚟都冇變過，但製作粗糙。到咗後期播出嗰陣，已經變得好過時，往往令觀眾哭笑不得，但反而令到大眾留意。當中兩個最廣為人知嘅版本有：
*盧海鵬扮做一個大帥，赤腳喺地下度跳舞，大嗌：「香港腳痕到跳舞！」跟住一個副官幫佢噴愛膚堅喺隻腳度，然後盧海鵬話：「用愛膚堅一噴，舒服晒！」
*一部的士喺一個路口失控，的士停定後，上唇有鬚嘅的士司機向乘客道歉話：「對唔住，香港腳發作。」男乘客回應：「哼！用愛膚堅啦！」 
愛膚堅嘅廣告通常同「黑旋風」廣告一齊播出。黑旋風係喺香港賣嘅一種殺蟲水，個廣告亦非常簡單，係一個忍者打扮嘅黑衣人噴殺蟲水，旁白話：「黑旋風夠晒威，黑旋風的確好使。」。

又一個經常同時播放嘅廣告係「腳癬靈」。畫面係一隻放大咗嘅腳，下面為一個人。旁白話：「你香港腳好番未呀？重痕呀？」，然後有另一把聲話：「如用其他藥無效，請快用腳癬靈啦。」

## 拎
於特森

**於特森**（**Uetersen**）係德國一座城，響漢堡西北30公里。西德飛行員魯斯特（Mathias Rust）1987年揸飛機突破蘇聯防線飛到莫斯科，就係喺度出發。
漢堡 (搞清楚)

**漢堡**除咗係德國城市之外，重可以係：
*漢堡包：起源漢堡嘅一種三文治
*漢堡扒：漢堡包夾住嘅肉
*漢堡足球會：德國足球會。
漢堡

（），全名（），係德國第二大城市，亦都係德國第一大港口，歐洲第三大港口。

漢堡係一個漢莎同盟加盟市，同埋係德國十六個州之一。

漢堡幾個世紀以嚟，最突出嘅係佢嘅港口：2004年漢堡港口吞吐量係700萬個貨櫃、1.15億噸貨物。
百萬

**百萬**（**1,000,000**）係999,999同1,000,001之間嘅自然數，亦即係10嘅6次方。用拉丁字母嘅語言入面，百萬係一個數字單位。

## 唐字
唐字可以寫成**一百萬**，或寫**百萬**；防簒改及睇錯寫法係**壹佰萬**。另外，用黃帝法下數記法，1000000係一**兆**。

百萬亦可以叫做**球**，多數用喺錢銀方面。

## 文化
* 百萬富翁
* 百萬行

## 註
東涌站 (東涌綫)

**東涌站**（；）係港鐵嘅總站，喺新界離島區大嶼山東涌市中心，係東涌市中心唯一，更係離島區第一個鐵路車站及唯一一個地底車站，乘客可以利用東涌站直接往返市區、轉巴士往返香港國際機場或者大嶼山南部以及轉吊車（）往返昂坪。車站設有2個月台喺島式月台，以預留日後可能伸延至東涌西站，所有月台於啟用前都裝咗月台幕門。

## 車站結構
### 車站樓層

### 車站大堂
東涌站大堂響地面，設有多間車站商店同埋票務設施。車站大堂同時預咗空位方便日後加多一組扶手電梯往返月台。

東薈城連接富東商場嘅行人天橋咁啱穿過東涌站大堂，車站大堂可以見到嗰條行人天橋，但行人天橋唔連接東涌站大堂，需要利用A出口進入天橋。

#### 車站商店及自助服務
東涌站入面有唔同類型嘅商店，例如有7-Eleven、麵包糕餅店、時裝店等零售業以及恒生銀行同埋醫務所等服務。港鐵收費區唔准飲食，因此大部份食肆都唔喺收費區內。

此外，東涌站有唔少自助服務設施，包括中銀香港及恒生銀行嘅自動櫃員機、自動售賣機、自動照相機等。車站內更設有香港郵政郵箱，方便乘客寄信。車站更設有「e分鐘着數」機，畀乘客登記做港鐵友禮會會員、查閱獎分、換領獎賞同埋買互聯網用代幣同埋點數卡。

### 車站月台
東涌站設有2個月台，1號同2號月台都喺島式月台，以預留日後可能伸延至東涌西站。月台喺啟用前都裝咗月台幕門。今日乘客可利用任何一個月台搭前往香港站方向嘅列車，東涌綫喺非繁忙時間同假日都會主要用2號月台。

### 車站出口

*A - 富東邨
**東堤灣畔（第一至第三座）、青松侯寶恆小學、富東邨/廣場、香港教育工作者聯會黃楚標中學、保良局馬錦明夫人章馥仙中學、寶安商會溫浩根小學、香港聖公會東涌綜合服務、東涌健康中心、市區的士站、港青基信書院、裕東苑
***設有斜道及失明人士引導徑往返地面
*B – 昂坪360
**昂坪360東涌站、巴士總站、東涌民政事務處、東堤灣畔（第五至第九座）
***設有斜道及失明人士引導徑往返地面
*C - 東薈城名店倉
**東薈城名店倉、映灣園、藍天海岸、可譽中學暨可譽小學、影岸‧紅、水藍天、靈糧堂怡文中學、靈糧堂秀德小學、諾富特東薈城酒店、海堤灣畔
*D - 富東街
**富東街、佛教青年營、大嶼山的士站、翔東路

## 車站周邊

### 主要大廈及購物中心
*東薈城
*富東商場
*東堤灣畔
*映灣園
*藍天海岸
*海堤灣畔
*富東邨
*逸東邨
*裕東苑

### 公共服務及設施
*諾富特東薈城酒店
### 交通
*昂坪360東涌站
*達東路
*富東街
*翔東路

### 鄰接車站

## 接駁交通
*纜車
**昂坪360東涌站
*城巴／龍運巴士
**S1 - 東涌站 ↺ 機場（客運大樓）／機場博覽館
*城巴
**E11 - 天后站 ↔ 航天城
**E11A - 天后站 ↔ 航天城（經東涌北）
**E11B - 天后站 ↔ 東涌（滿東邨）
**E21 - 大角咀（維港灣）↔ 航天城
**E21A - 何文田（愛民邨）↔ 東涌（逸東邨）（經東涌北）
**E21B - 何文田（愛民邨）↔ 東涌（逸東邨）
**E21D - 大角咀（維港灣）↔ 航天城（經東涌北）
**E21X - 東涌（滿東邨）→ 紅磡站
**E22 - 藍田（北）↔ 航天城
**E22A - 將軍澳（康盛花園）↔ 航天城
**E23 - 慈雲山（南）↔ 機場（地面運輸中心）
**E23A - 慈雲山（南）↔ 機場（地面運輸中心）（經東涌北）
**S52 - 逸東 ↔ 飛機維修區
**S52A - 東涌北 ↔ 飛機維修區
**S52P - 逸東 ↺ 機場貨運區
**S56 - 東涌站 ↺ 機場（客運大樓）
**N11 - 中環（港澳碼頭） ↔ 機場（地面運輸中心）
**N21 - 尖沙咀（天星碼頭）↔ 機場（地面運輸中心）
**N21A - 尖沙咀（天星碼頭）↔ 機場（地面運輸中心）（經東涌北）
**N23 - 慈雲山（北）↔ 東涌站
**N26 - 油塘 ↔ 東涌站
**N29 - 將軍澳（康盛花園）↔ 東涌站
*龍運巴士
**E31 - 荃灣（愉景新城）↔ 東涌（逸東邨）
**E32 - 葵芳（南）↔ 航天城
**E33 - 屯門市中心 ↔ 機場（地面運輸中心）
**E33P - 兆康站（南） ↔ 機場（地面運輸中心）
**E36 - 元朗（八鄉路） ↔ 機場（地面運輸中心）
**E36P - 元朗（上村） ↔ 機場博覽館
**E36S - 元朗（媽橫路） ↔ 機場（地面運輸中心）
**E37 - 天水圍市中心 ↔ 機場（地面運輸中心）
**E41 - 大埔頭 ↔ 航天城
**E42 - 沙田（博康）↔ 機場（地面運輸中心）
**E43 - 粉嶺（華明邨）↔ 東涌發展碼頭
**S64 - 逸東 ↺ 機場（客運大樓）
**S64C - 逸東 ↺ 航膳東路
**N30 - 元朗站 ↔ 機場
**N31 - 荃灣（愉景新城）↔ 機場（地面運輸中心）
**N42 - 馬鞍山（耀安）↔ 
**N42A - 粉嶺（聯和墟）↔ 
**N64 - 機場（地面運輸中心）→ 逸東
*新大嶼山巴士
**1R - 紅磡（紅鸞道）→ 昂坪（假日服務）
**3M - 梅窩 ↔ 東涌市中心
**3R - 東涌市中心 ↺ 貝澳
**11 - 東涌市中心 ↔ 大澳
**11A - 東涌市中心 ↔ 石壁
**23 - 東涌市中心 ↔ 昂坪
**34 - 東涌市中心 ↔ 石門甲
**36 - 東涌市中心 ↺ 小蠔灣
**37 - 逸東邨 ↔ 映灣園（八達通轉乘優惠）
**37M - 迎東邨 ↺ 東涌站
**37H - 逸東邨 ↺ 滿東邨
**38 - 逸東邨 ↺ 東涌站（八達通轉乘優惠）
**38X - 逸東邨雍逸樓 ↺ 東涌站（上課日服務，八達通轉乘優惠）
**39M - 東涌站 ↺ 滿東邨
**A35 - 梅窩 ↔ 港珠澳大橋香港口岸
**B6 - 港珠澳大橋香港口岸 ↔ 滿東邨
**B6S - 滿東邨 → 港珠澳大橋香港口岸
**N35 - 梅窩 ↔ 港珠澳大橋香港口岸
**N37 - 迎東邨 ↺ 東涌站
**N38 - 迎東邨 ↔ 東涌站
*愉景灣居民巴士
**DB01R - 東涌站 ↔ 愉景灣
*市區的士站
*大嶼山的士站

## 利用狀況
東涌站係東涌綫總站，喺2005年6月1號欣澳站啟用之前，一直係大嶼山唯一一個鐵路車站。每逢假日，唔少市民會用呢個站轉新大嶼山巴士同埋昂坪360前往梅窩、大澳、寶蓮寺等地。而乘客亦可以喺東涌站落車轉城巴同龍運巴士聯營嘅S1或者城巴S56去香港國際機場。

直至現時，東涌站仍然係東涌市中心唯一嘅鐵路車站，因此3萬7千名遠離東涌市中心嘅逸東邨居民都要轉新大嶼山巴士往返東涌站，其餘約萬幾個大嶼山大澳同嶼南道一帶嘅居民主要倚賴呢個車站往返市區。另外，亦有唔少往返香港國際機場嘅乘客利用東涌站往返市區（可能因為平好多）。

另外，由於本站接近小蠔灣車廠，每當繁忙時間之後，部份列車喺本站清客後，會暫停服務返車廠。此時，月台會喺列車到站前廣播，令等車乘客知道列車喺到站後會返廠，並唔會載客。

## 上一站‧下一站

### 列車班次

## 出面網頁
* 港鐵公司－東涌站街道圖
* 港鐵公司－東涌站位置圖
* 港鐵公司－東涌站列車服務時間
東涌站

**東涌站**可以係：

香港：
*東涌站 (東涌綫)，東涌綫嘅港鐵站，响大嶼山東涌，1998年6月22號啟用
*東涌站 (昂坪360)，港鐵昂坪360嘅一個纜車站，响大嶼山東涌，2006年9月18號啟用
*，喺香港大嶼山東涌

廣州：
*東涌站 (廣州地鐵)，廣州地鐵4號綫嘅車站，响番禺區東涌鎮，2006年12月30號啟用
*慶盛站 (高鐵)，廣深港高速鐵路嘅一個車站，前名係「東涌站」，响番禺區東涌鎮，2011年12月26號啟用
基督教香港信義會元朗信義中學

**元朗信義中學**（**''Y''uen ''L''ong ''L''utheran ''S''econdary ''S''chool**）係香港一間全日制政府津貼男女（英文）中學，喺新界元朗天水圍天耀邨第二期，由基督教香港信義會主辦。喺1959年創校，1993年由元朗搬入天水圍。

## 班級
元朗信義中學總共有三十班，其中中一、中二、中三、中四、中五、中六都有五班。由01-02到19-20年連續九年收嘅中一新生都係Band 1。

## 學社
有四個學社，分別係：信社（英文名Faith，指「信仰」）、義社（英文名Righteousness，指「公義」）、中社（英文名Loyalty，指「忠誠」）、學社（英文名Diligence，指「勤奮」）。

PE衫色水：信社－黃色，義社－藍色，中社－綠色，學社－橙色

## 學業及學業以外嘅表現
香港高級程度會考方面，2006-07年度考生加埋攞咗17個A，攞A至C嘅有35.1%，符合本地大學最低入學要求嘅學生嘅百分率係83.3%。中文科嘅合格率係93.3%、英文科嘅合格率係96.7%（2005年嘅合格率係88.7%）、歷史嘅優良率係100%、文學嘅優良率係88.9%、地理嘅優良率係73.7%、經濟嘅優良率係46.7%、化學嘅優良率係42.9%。

香港中學會考方面，2006-07年度全部理科同學都攞到14分或以上嘅成績（最好六科），文科收生嘅平均成績係21.8分、理科收生嘅平均成績係23分。而且所有科目嘅優良率及合格率都高過全港水平，各科嘅合格率高過90%，中文嘅合格率係99.3%、英文嘅合格率係98.7%、生物嘅優良率係95%、化學嘅優良率係85%、物理嘅優良率係70%、電資嘅優良率係84.2%、地理嘅優良率係81%、歷史嘅優良率係78.5%、經濟嘅優良率係63.6%。

## 開嘅科
中一及中二

## 爭議事件
元朗信義中學曾經喺一啲政治事件入面，被指打壓同限制學生嘅表達得自由。另外，佢哋亦有一啲校規被視為具爭議性。

### 校外禁用手機同耳機嘅爭議
校長尹浩然曾經以安全為由，禁止校外使用電話同埋配戴耳機。但係尹浩然自己平日就會戴耳機，被部分信義嘅學生揶揄呢件事為『信義力場』。

### 香港逃犯條例爭議期間禁止學生着黑衫
喺2019年9月20號，基督教香港信義會元朗信義中學舉行便服日，當時正值香港逃犯條例爭議，有學生醞釀當日著黑衫返學抗議政府逆民意修例，但校方就先前喺校內廣播話唔畀同學噉做，原因係「唔好將政治帶入校園」、「尊重包容」等等，如果學生違規，會通知家長接走佢。有同學就話，學校咁做無問過同學意見，以前從來冇唔着得黑衫褲嘅規例，做法苛刻。亦有同學覺得校方個宣佈無論語氣或者內容上，都畀人向學生施壓嘅感覺。當日記者訪問學生期間，有老師同埋校內牧師喺校門守候，並且以保護學生嚟做理由，召集屋邨保安驅趕傳媒。

### 歌唱比賽歌詞文字獄事件
喺2021年7月，兩位中五同學喺校內歌唱比賽度，本來報名唱樂隊Dear Jane嘅歌曲《銀河修理員》。但係校方政治審查同學嘅選曲，聲稱填詞人黃偉文所填嘅歌詞入面有「亂世」同「對抗」等等字眼，含有政治意思，淨係准同學唱改詞版嘅《疫情加油》。兩位同學喺晉身決賽之後堅持唱原版歌詞，其中一人亦喺表演完結後加上一句「香港人加油」。校方指佢哋「演唱未經審批嘅歌詞」而DQ佢哋，兼記佢哋大過（以該校標準計，即係9個缺點），禁止佢哋未來以呢間學校學生嘅身份參加任何校外比賽或活動，仲逼其中一個同學辭任佢本身嘅學會主席職位，影響佢哋報考大學所需要嘅課外活動履歷（OLE）。同時，亦聲稱佢哋「騎劫歌唱比賽」，又重申「歌唱比賽不是宣洩個人情緒的地方」。有記者跟進事件，但係副校長譚建勳拒絶對上述事件做任何回應。之後近年喺學校推行愛國教育嘅教育局回覆話，任何人士不應利用學校作為表達政治訴求嘅場地。

當時正值樂隊Dear Jane以延續聖馬力諾之心精神名義，喺2021年7月舉辦IG學校投票活動，選出最多讚好嘅學校申請作現場表演。事件發生前最多讚好嘅學校係高雷中學。事件被揭發後，唔少網民同其他媒體發出網絡號召力，讚好信義中學，務求Dear Jane申請喺呢間學校表演，短短3個鐘入面已經成功收集咗大約20萬讚好，超越當時排行榜第一位嘅高雷中學。

事後《銀河修理員》喺中國大陸QQ音樂7月7號夜晚大約11點半被下架，導致事件喺大陸社交媒體「微博」引起討論。大量網民對呢首曲下架表示遺憾，唔明白點解情歌都能夠被解讀為政治立場。有人認為歌曲下架同元朗信義中學事件有關；另一方面有網民唔同意兩名中五同學行為，但係對歌曲被下架感委屈。亦有網民表示呢首曲喺武漢肺炎疫情初期帶畀人最好嘅安慰，反問係咪只可以唱紅歌。

之後，學校更被揭發已經唔係第一次審查歌詞，2016年起，校方禁止同學喺歌唱比賽演唱有關愛情、遊戲、負面同含敏感字眼嘅歌曲。喺2020年，有學生演唱Supper Moment作品《無盡》，其中一句「人生夢一場革命至蒼老」，校方都要「河蟹」走。

卒之，學校喺IG學校投票都係攞第一，只不過校方話安排唔到場地畀佢哋表演。

## 參考


## 出面網頁
*元朗信義中學官方網頁
香港流浪足球會

**香港流浪足球會**（**Hong Kong Rangers Football Club**，簡稱**標準流浪**）係香港一間足球球會，以前試過畀鐘錶商澎馬、寶路華、理文等等冠名贊助。

而家由莫耀強旗下嘅標準錶針冠名贊助，打緊香港超級聯賽。

## 管理層同職球員名單
* 會長：莫耀強
* 行政總裁：李輝立
* 主教練：黃展鴻
* 助教：王子謙 
* 守門員教練：張偉康

### 球員名單

 

## 球會榮譽

## 攷

## 出面網頁
* 
* 
* 香港足球總會網頁球會資料
公民體育會

**公民體育會**（**The Citizen Athletic Association**，簡稱**公民**）係香港一個運動組織，前稱「公民健身會」，喺1947年11月11號成立。

## 屬下部門
公民體育會屬下分為多個部門：
*田徑部
*中外武術
**武術部
**拳擊部
**太極拳
*健身部
*乒乓球部
*足球部
*籃球部

### 足球部
公民體育會屬下足球部係香港甲組足球聯賽嘅參賽球隊之一。贏過2010/11年度高級組銀牌而拎咗2012年亞洲足協盃參賽資格。

#### 球員名單

## 攷

## 出面網頁
* 
*
東方足球隊

（），簡稱**東方**，係香港一間足球會，而家係香港超級聯賽參賽球隊之一。

2016年4月22號，東方作客以2:1擊敗南華，提早一輪奪得2015/16年球季港超聯冠軍，事隔廿一年之後再次奪得頂級聯賽錦標。教練陳婉婷更列入健力士世界紀錄大全，成為全球第一位女教練奪得男子職業足球頂級聯賽冠軍。同年7月亦爆出亞冠退賽風波，先係因財政問題而退出亞冠，但香港足球總會未同亞洲足協傾過佢退賽啲事，令亞冠參賽隊節外生枝，同時亞洲足協唔承認東方隊退賽一事。同年11月21號，香港足球總會宣佈東方足球隊強制參加2017年亞冠賽事。

## 管理層同職球員名單
### 管理層

### 職員名單

### 球員名單

## 球隊榮譽

## 參考

## 出面網頁
* 
* 東方龍獅足球隊官方網頁
* 香港足球總會網頁球會資料
愉園體育會

**愉園體育會**（Happy Valley Athletic Association；簡稱**愉園**，別稱**快活谷**）係香港一間具有半地區性質體育會，屬下有足球隊、籃球隊、游泳部、拯溺、乒乓部、田徑隊同埋興趣班，以其足球隊最知名。

## 足球隊
愉園體育會屬下足球隊喺1950年成立，創辦人包括五位僑光中學舊生：吳啟智、張炳發、張炳雄、謝觀揚同埋葉榮添，1957年加入香港丙組足球聯賽，兩年內連奪丙組同乙組聯賽冠軍，直升甲組，1965年第一次攞甲組聯賽冠軍。六七暴動期間曾一度退出港甲，至1970年先至重返甲組，此後喺七、八十年代，愉園一直都維持喺港甲前列位置。1997年至2007年間更加係愉園嘅黃金時代，四奪港甲冠軍，近年港隊代表例如李偉文、范俊業、蔣世豪都曾經係愉園主力球員。到2008年起步入低潮，成日話唔夠班費，球會六十周年之際，重有國援球員于洋打假波被判監，同年護級失敗跌落乙組作賽。

2013年，愉園獲得2012－13年度香港乙組足球聯賽球季亞軍，闊別三年後重返甲組。 

升上甲組後，愉園由甲組聯賽前神射手科士打擔任主教練。科士打喺12月因為唔滿意贊助商干預戰術部署而辭咗主教練職務，總監鄺曉明都喺同一個月以同贊助商出現分歧為由宣佈離隊，球隊陷入群龍無首狀態，成個12月深受負面新聞困擾。其中喺12月21號主場大敗1－5畀傑志嘅聯賽入面，陣中球員內訌，令人揣測會唔會係打假波。 

2014年1月5號，愉園以0－5大敗畀日之泉JC晨曦。賽後，廉政公署人員闖入青衣運動場更衣室，將愉園全隊球員同部份職員帶走調查。其後，廉政公署以涉嫌打假波正式拘捕愉園六名球員，包括：巢鵬飛、劉嘉城、賓曹、保素域斯、沙沙麥斯、助教兼球員樊偉軍，行政主任梁倬軒同埋一名贊助商代表。而香港足球總會喺1月8號發表聲明，話會安排之前為調查屯門疑似假波事件而成立嘅專責委員會審查埋愉園喺管治方面同埋財務狀況可唔可以繼續參加嗰季剩返嘅賽事，又決定即時延遲愉園嘅賽事一個月，直至專責委員會發表調查結果為止。經過一個月嘅調查，專責委員會宣佈愉園畀唔出充分證據去證明佢哋喺財政能力上嘅穩健性可以達致一間甲組球會應有嘅水平，所以根據香港足球總會條例，暫停冚嘭唥有關愉園喺2013年－14年度球季剩低嘅賽事，但上述安排唔包括預備組同埋青少年組別賽事。 

判決公佈後，愉園主席貝鈞奇隨即表示會就足總未有公佈理據下，就以未能充分證明財政穩健性為由取消參賽資格一事，去信亞洲足球協會投訴足總處事不公，又計劃向國際體育仲裁法庭提出上訴。但其後愉園喺大部份職球員，包括涉案嘅巢鵬飛同樊偉軍都宣佈離隊他投下，嗰個球季就噉不了了之。 

2015–16年香港乙組聯賽，愉園護級失敗降至丙組，兩個球季連降兩級。2016年夏天，愉園重組球隊，吸納來自東昇同車路士足球學校（香港）嘅楊立威、何直軒、葛浚浠、朱偉鈞等年青球員，同時重辦U18梯隊。最後喺2016-17年香港丙組聯賽以21勝4和1負攞冠軍升上乙組。2017-18年香港乙組聯賽再以19勝6和1負攞冠軍升上甲組，兩個球季連升兩級。

2018年7月，官方重組官方球迷會，為2019-2020年香港超級聯賽球季準備。2018-19年香港甲組聯賽，愉園開季連贏13場，至2019年2月3號先至頭一次和波。最後以26戰22勝2和2負68分，得失球差84完成球季。

總括愉園嘅戰績，渠哋攞過6次香港頂級聯賽冠軍，最近一次係喺2005/06年度球季囓甲組聯賽，奪冠次數僅次於南華足球隊同埋精工，另外重攞過2次足總盃、5次高級銀牌、1次聯賽盃冠軍。

## 球會文化
愉園嘅誕生係因為幾名創辦人對足球嘅熱誠，並且以愛國主義作為足球隊嘅理念。但係佢哋5位創辦人嘅母校係僑光中學，足球隊後尾嘅資金來源又係嚟自中資企業，因此愉園被稱為公認嘅親中派（左派）。「亞洲第一中鋒」鍾楚維曾經講過喺效力愉園嘅12年期間，曾經被派遣去廣州學習毛澤東嘅愛國主義，更曾經喺球會嘅安排下，同左派企業高層食晏，而且當時足球隊嘅擁躉好多都係左派人士。中華人民共和國退出國際足協之後，佢哋重係頭一支訪問北京、上海嘅香港足球隊。

## 攷

* 

## 出面網頁
* 
* 
* 
*
傑志體育會

**傑志**係香港一支足球隊，喺1931年成立，係香港超級聯賽嘅班霸之一，到而家為止共攞到11次頂級聯賽冠軍。2022年，傑志歷史性晉級亞洲聯賽冠軍盃十六強淘汰賽。

## 歷史

## 管理層及職球員名單

## 球員名單

## 歷任管理層及職球員
### 班主
*譚偉豪（2003年–）

### 總領隊
*伍健（2003年–）

### 總經理
*吳凱威（2013年–）

### 行政總監
*朱志光（2009年–）

### 技術總監
* 科士打（2014年–）

### 主教練
* 阿伯拉罕·加西亞（2015年–）
* 摩連拿（2014年–2015年）
*  鄭兆聰、 朱志光（代理）（2013年–2014年）
*  高美斯（2013年）
*  甘巴爾（2009年–2013年）
*  鄭兆聰（代理）（2009年）
*  摩蘭奴（2008年–2009年）
*  朱志光（代理）（2008年）
*  狄恩（2005年–2007年）
*  林慶麟（2003年–2005年）
*  陳鴻平（2002年–2003年）

### 副教練
*盧比度（2012年–）
*鄭兆聰（2006年–2015年）
*朱志光（2006年–2007年）

### 體適能教練
*馬丁（2015年–）

### 守門員教練
*羅拔圖（2015年–）

### 青訓總監
*安高拿（2014年–）

### 賽馬會傑志足球中心高級學院教練
*高尼路（2015年–）

### 傑志足球學院技術總監
*盧比度（2015年–）

### 球隊隊長
*盧均宜（2010年–）

### 球隊副隊長
*林嘉緯（2010年–）

## 球會榮譽

## 出面網頁
* 傑志足球隊官方網站
* 傑志足球隊官方Facebook專頁
* 香港足球總會網頁球會資料
東莞市聯華足球會

**聯華足球會**（**Lanwa Football Club**，簡稱**聯華**）係東莞嘅一間足球會，試過被冠名為**聯華紅牛**，喺香港甲組足球聯賽參過賽。家下已經散咗班。

## 用過嘅名
* 1999年－2001年：**甘肅天馬**
* 2001年：**蘭州黃河**
* 2002年：**甘肅農墾**
* 2003年：**寧波耀馬**
* 2004年－2005年：**東莞東城**
* 2005年－2006年：**聯華**
* 2006年－2008年：**聯華紅牛**
大埔足球會

**大埔足球會**（**Tai Po Football Club**）係香港新界大埔區一間足球會，係香港超級聯賽參賽球隊。

之前和富社會企業同新界地產商會冠名贊助做**新界地產和富大埔**。2010/11年度香港甲組足球聯賽賽季結束之後，同「新界地產商會」嘅冠名贊助合約完咗，2011/12年度香港甲組足球聯賽改名**和富大埔**。2019-20球季，和富大埔因為喺贊助商唔再贊助球會同埋出現拖糧欠薪問題嘅原因之下宣佈唔再出戰港超聯，降到甲組參賽。响2021-2022球季，和富大埔贏咗香港甲組聯賽盃冠軍，重响2022-23球季升班到香港超級聯賽。

## 管理層同職員名單

## 球員名單

## 球會榮譽

## 出面網頁

* 和富大埔足球隊官方網站
* 和富大埔足球隊官方Facebook專頁
* 香港足球總會網頁球會資料
屯門普高

**屯門普高**（**Tuen Mun Progoal**），前名**華家堡足球會**，係香港嘅一支職業足球隊，曾經係香港甲組足球聯賽嘅參賽球隊之一（借用石硤尾體育會會籍）。

2009-10年度球季，屯門普高因為贊助商撤資，而出現咗財政困難，拖欠球員9月人工。由於喺2009年11月27號下晝5點之前都未幫到球員買勞工保險，畀香港足球總會取消參賽資格，連石硤尾體育會喺香港足球總會嘅會籍都冇埋。

## 睇埋
* 球員張天德
* 後備門將蕭亮
中國香港稱呼爭議

**中國香港**係一啲中國內地政治文宣、影視作品，或者商業場景對香港嘅稱呼方式，主要係用嚟區分同中國大陸嘅分別。有部分觀點就認為係中國用來加強主權聲稱，亦有啲跨國公司為咗喺中國主權問題上唔得失中共，都會用呢個稱呼。

另外，《香港基本法》第151、152條亦賦予香港可以以「中國香港」嘅名義，單獨參與國際組織同訂立國際層面協議。一啲喺香港嘅體育組織亦會以「中國香港」冠名。雖然香港現時係喺中華人民共和國嘅實際管治之下，但呢個稱呼受到一啲爭議。

## 部分以「中國香港」冠名嘅香港運動組織

* 中國香港體適能總會
* 中國香港健美總會

## 爭議

* 有啲中國內地機構，會連1997年，香港主權移交之前嘅香港都稱呼「中國香港」，做法引起一啲非議。例如2022年芒果TV同無線電視聯合製作嘅節目《聲生不息》入面，將60－80年代嘅香港都稱呼做「中國香港」，做法引起一啲批評。
* 本土派政治人陳雲批評，呢個做法多此一舉。

## 睇埋

* 中國臺灣

## 參考
麻沙朱色士省

**麻省**全名**麻沙朱色士省**，又叫**麻薩諸塞州**，（，MA），係美國嘅一個州，州府波士頓。家陣參議員係士各布朗同克里。

波士頓乃麻省大埠，居住相當多唐人。

麻省名校有麻省理工學院同哈佛大學。


Image:First Evangelical Congregational Church, Uxbridge MA.jpg
Image:Umass Medical School Lazare Research Building.jpg
Image:North Common Meadow, Petersham MA.jpg


## 出面網頁

*Massachusetts Office of Travel and Tourism
陸秀夫

**陸秀夫**（），字**君實**，楚州鹽城（而家江蘇鹽城）人，宋末民族英雄同政治人。夾埋文天祥、俾人叫「宋末三傑」。

## 生平
寶祐年間中進士，做過禮部侍郎，簽書樞密院事，抗元嘅主要人物。陸秀夫同張世傑擁立宋端宗嘅親細佬七歲廣王趙昺為皇。1279年，元朝大軍進攻，崖山海戰後，宋軍全軍覆滅。陸秀夫唔願做俘虜，孭住八歲嘅帝昺跳海而死，宋朝亡。

## 佚聞
陸秀夫後人輾轉去到廣州從化定居，叫錢崗村。

## 攷

## 出面網頁

類:中國政治人物
楊慕琦

**楊慕琦**（，）係英國殖民地官員，做過英屬巴勒斯坦高級專員（1931年至1932年）同巴貝多總督（1933年8月5號至1938年3月），並喺1941年至1947年任第21任香港總督。

楊慕琦係伊頓公學同牛津大學英皇書院嘅畢業生。1909年加入錫蘭公務員事務隊伍工作，1915年服兵役，有份打歐戰。

楊慕琦喺1941年9月上任港督嗰時，香港已經喺第二次世界大戰嘅陰霾之下。1941年12月8號朝早8點，日本軍喺偷襲珍珠港之後幾個鐘就空襲香港。香港保衛戰只係捱咗18日，12月25號，楊慕琦率領英軍正式向日本投降。之後楊慕琦一直被困喺日本軍集中營，直到1945年8月日本投降先至放返出來。戰後，楊慕琦返英國休養一段時間，1946年5月做返港督，並一直做到1947年。

## 出面網頁
雨水

**雨水**係廿四節氣中嘅第二個，響陽曆2月18號、2月19號或者2月20號，亦即係太陽響黃經330°嗰日。呢日通常會落雨。

## 參攷
* 《七十二候考》，清·曹仁虎著
* 《月令七十二候集解》，元·吳澄著
人日

**人日**係中國傳統嘅節，響每年農曆正月初七，呢日係每個人嘅生日。中國神話中，傳說女媧第七日做咗人出嚟，所以定正月初七做人日。

## 睇埋
*正月初一雞日
*正月初二狗日
*正月初三豬日
*正月初四羊日
*正月初五牛日
*正月初六馬日
交易廣場

**交易廣場**係香港一組寫字樓大樓，響香港島中環康樂廣場8號，隔離係港鐵香港站。香港交易所嘅交易大堂就係響交易廣場。交易廣場係置地嘅物業。

## 交易廣場

* 交易廣場63億大刁　置地：將強化財務結構　啟動2億美元股份回購
汲水門

**汲水門**（**Kap Shui Mun**）係香港一個海門，原本叫**急水門**。佢位於大嶼山東北同馬灣之間，係香港海上要道。汲水門南北向，東面係馬灣，西面大嶼山，南面維多利亞港西側，有燈籠洲，北面係青龍頭一帶。汲水門隔住馬灣島，係馬灣海峽。

汲水門洋面比較窄，水流湍急，所時舊時叫急水門。不過後尾覺得個名唔利是，用諧音取名汲水門。而佢舊底又有個英文名叫**Throat Gates**，亦都有譯名**Capsuimoon**。 

汲水門係維多利亞港西面一個出口，經龍鼓水道、零丁洋入珠江到廣州等地。

1990年代玫瑰園計劃要起車路鐵路，駁住赤鱲角機場同埋香港市區，所以喺汲水門上面起咗汲水門大橋。

類:大嶼山東北
鴨

**鴨**係鴨科部份屬嘅禽嘅通用名。鴨會游水，喺鹹水同淡水都搵到佢哋。

鴨亦係種人養嘅家禽。鴨肉同鴨蛋都食得。做到唔同嘅嘢食。

## 睇埋
*鴨肉
世界三大天然良港

**世界三大天然[[海港|良港]]**，係香港嘅維多利亞港、美國嘅舊金山灣同巴西嘅里約熱內盧港嘅合稱。

## 維多利亞港

**維多利亞港**係香港嘅香港島同九龍半島之間嘅海港。由於港闊水深，被喻為世界三大天然良港之一，香港亦因而有東方之珠同世界三大夜景嘅美譽。

## 舊金山灣

**舊金山灣**喺美國西岸加利福尼亞州中北部嘅一個海港，喺沙加緬度河下游出海口。海港呈南北鏈型，周圍分布獨立嘅城市，以半島嘅舊金山，東灣嘅奧克蘭，同埋南灣嘅聖荷西為主。



## 里約熱內盧港

**里約熱內盧港**響巴西東南岸嘅里約熱內盧東面嘅海港。出名嘅耶穌像就係喺港內嘅一個島上面。

## 參考
情人節

**情人節**（）係一個起源於西方嘅節日，喺每年公曆2月14號。呢一日，有啲人會送禮物畀情人或心儀嘅人，例如會送朱古力、賀咭或者花等，表達心意。

## 起源
情人節嘅起源有幾個唔同講法：

* 古羅馬「瓦倫泰」嘅傳說
* 古羅馬「牧神節」嘅傳說

## 睇埋
* 中國情人節：元宵節、上巳節、七夕。
* 白色情人節
* 單身節
* 夫妻節

## 出面網頁

* Saint Valentine's Day – BBC
* Who was St. Valentine? – St Peter Orthodox Christian Church
* 
*  – *History.com*, A&E Television Networks. Retrieved February 2, 2010.
* History of Valentine's Day *Christianity Today International*. Retrieved February 2, 2010; "Then Again Maybe Don't Be My Valentine", Ted Olsen, 2000-01-02
* 
* 
* The Tale of St. Valentine – St. Valentine And His Flowers
檸檬水

**檸檬水**（），簡稱**檸水**，係一種用檸檬調味嘅水，通常會落糖，凍熱都得。熱嘅叫**熱檸水**；凍嘅叫**凍檸水**。

有啲廠會加二氧化碳落檸水嚟整汽水。

## 凍檸水做法
# 先將檸檬切開約十二塊
# 先落冰去個杯度
# 跟住加凍水
# 落糖水（糖水多少，茶餐廳同快餐店大部份都唔同）
# 最後放埋大約四至五塊檸檬

## 睇埋
* 樽頭檸檬水
* 檸茶
大家樂

**大家樂**（洋文：**Café de Coral**）係香港連鎖快餐店，1968年開，1986年佢用大家樂集團名義上市。主要同行有大快活同埋美心MX。

2012年，佢嘅燒鵝飯貴過鏞記酒家30%或者12緡港幣，上咗新聞頭條。

## 連出去
*大家樂
咆哮腔

**咆哮腔**，又稱為死腔、黑腔、黑死腔、低哮聲線，係死亡金屬、黑金屬樂隊主音經常使用嘅一種歌唱技巧。

## 歷史與演變
### 早期
最早期嘅"殘暴"聲樂效果可以追朔至1956年Screamin' Jay Hawkins嘅"I Put a Spell on You"。1966年The Who嘅"Boris the Spider" 亦同今日嘅黑死腔相似。

喺1970年代早期，King Crimson嘅"21st Century Schizoid Man"入面，Greg Lake唱出嘅失真聲線亦值得注意。

## 參考

## 出面網頁
* Melissa Cross - Vocal Instructor
* , WikiHow
美國版權法

版權法係美國知識產權法律體系中好重要嘅組成部分。

## 沿革
第一部《美國版權法》係喺1790年制定，所以亦畀人叫做「1790年版權法」。

美國版權法嘅制定，來自美國憲法第一條第八款第八項嘅授權：
:「議會有權……為促進科學同實用技藝嘅進步，對作家、發明家嘅著作同發明，喺一定期限內給予專利權嘅保障……」http://usinfo.org/chinese_cd/living_doc/BIG5/constitution.htm

美國規範版權嘅法律主要有：
* 1790年版權法
* 1909年版權法
* 1976年版權法
* 1998年版權期間延長法案（Sonny Bono Copyright Term Extension Act）
* 1998年千年數碼版權法
* 2005年家庭娛樂和版權法

喺美國有效嘅國際知識產權條約：
* 伯爾尼保護文學和藝術品公約（伯爾尼公約）
* 與貿易有關的知識產權協定（TRIPS）

## 主要內容

根據美國最新嘅版權法規定，著作權嘅保護期限係直至作者死後70年，比伯爾尼公約規定嘅國際慣例多咗廿年。假如作品係集體創作或者喺1978年1月1號以前發表，咁佢哋嘅版權可以保持75至95年。1923年以前發表嘅作品就屬於公有領域。但係呢個規則都有例外，一啲1963年嘅作品已經列入公有領域，而另一啲早喺1923年嘅作品重新被申請版權因此依然受版權保護。出於法律嘅改變，到2019年為止唔會有作品列入公有領域。

根據1790年版權法，法律保障作者14年出版「地圖、國表和書籍」嘅專權，此後假如作者重在生嘅話，佢可以申請獲得另一個14年嘅保護期限。呢部法律冇規定其它作品，好似音樂創作、報紙嘅版權。佢重特別注明唔禁止複印外國作家嘅作品。當時大多數作品都冇申請版權：由1790年到1799年喺美國出版咗1.3萬部作品，只有556部有版權保護。

此後，版權法被多次修改嚟適應新技術好似錄音等，而版權保護嘅期限亦有延長。美國法院對憲法第一條第八款嘅理解係，版權嘅目的係鼓勵創造對公眾有利嘅作品，因此假如公眾利益同作家利益之間發生衝突，咁公共利益就會凌駕作家利益。呢個理解方法導致咗合理使用呢個法律概念嘅出現。

美國版權法區分「主意」同「實行」呢兩個基本概念，但兩個概念之間嘅界綫並唔係好明確。一份描寫一個工業過程嘅論文受版權保護，任何人未得到作者允許唔准抄襲呢份論文，但呢個工業過程本身唔受版權保護，佢只可以受專利保護。另一個作者可以用佢自己嘅語言嚟描寫同一工業過程而唔侵犯原作者嘅版權。至於一個故事、一部小說或電影中嘅人物係咪受版權保護？唔同法庭有唔同意見。1976年版權法注明：
:原作品嘅版權絕對唔涉及到其中嘅任何主意、程序、過程、系统、操作技術、規劃、原理或發現，不論原作品點樣描述、解釋、圖示或代表呢啲主意。

事實被睇成係「主意」同「發現」嘅同義詞。不過，版權法第103款允許保護「編輯」中嘅選擇同排列所體現嘅創造力。但呢個保護僅限於選擇同排列，而唔限於事實本身，事實本身可以隨便複製。美國最高法院喺一次判决（費斯特出版公司訴鄉村電話公司案）中重明確規定一個編輯作品必須有創造性先至受保護，因此無論編輯電話簿需要幾多工作，僅按照字母順序排列嘅電話簿唔受保護，因為佢嘅編輯唔具備創造性工作所以唔受保護。

有時一部作品嘅作者係邊個都唔係太清楚。比如假如一間公司請咗某人嚟寫一部作品，咁法庭會判決公司，而唔係僱員，係擁有版權嘅作者。

作者可以出售、轉讓或授權版權。比如一個作者可以授權一間外國出版商翻譯佢嘅書。美國版權法亦畀作家（或佢嘅繼承人）喺轉讓後35到40年中收返版權或喺版權生效56到61年後收返版權。但作者同佢嘅繼承人無法強迫收回呢個版權。

喺美國，由隸屬美國國會圖書館嘅美國國家版權局管理版權問題。

美國法典第17篇（版權法編），第105節規定：
:呢一篇所規定嘅版權唔適用於任何美國聯邦政府嘅作品，但美國聯邦政府冇被禁止通過授權或購買或其它方式獲得同持有轉讓嘅版權。

呢一條條文嘅目的在於將所有美國聯邦政府嘅作品列入公有領域。所有美國政府職員響執行佢哋嘅工作義務時所創造嘅作品都屬於呢個範疇。

1988年美國加入伯爾尼保護文學和藝術品公約。呢條公約由1989年3月1日開始喺美國生效。美國亦簽署咗與知識產權有關貿易協定，呢個協定本身要求服從伯爾尼公約。為咗滿足呢個協定，版權保護被擴展到建築物。由於美國版權法中嘅合理使用條款比較強，有啲學者質疑美國法律係咪完全符合《伯爾尼公約》同《與知識產權有關貿易協定》嘅要求。

## 連出去
* 美國版權法介紹
* 美國國家版權局
* 美國版權法中文譯本
香港教育國際

**香港教育國際**（全名**香港教育(國際) 投資集團有限公司**，**Hong Kong Education (Int'l) Investments Limited**，前稱**現代敎育**，**Modern Education**，）係香港嘅大型補習社之一，由吳錦倫（Ken Sir）喺1988年創立，擁有15間分校，遍佈港、九、新界。現代敎育嘅主要補習對象係香港中一至中六，尤其係要應考文憑試嘅學生。主要業務係教育服務。現代教育曾經係香港嘅三大連鎖補習社之一，但喺2020年2月至5月間嘅短短4個月，現代教育有6間分校倒閉，得返喺荃灣（豪輝商業中心）嘅分校。公司2023年改名作**源宇宙教育（國際）投資集團有限公司**（縮略：**源宇宙教育**），改為以虛擬實境與數碼娛樂為主業。

## 出面網頁

### 甲類
* 香港教育(國際) 投資集團有限公司
* 現代敎育
*現代教育 | 香港網絡大典 | Fandom
### 乙類
後衞

**後衛**（**Defender**，簡寫係**DF**）係足球場上球員嘅一個位置，係足球守門員同中場之間。後衛可以細分為閘、中堅、清道夫。